■ 



- 




■ 

Digitized by Google 



Digitized by Google 



ÀNGEL GUIMERÀ 



ARRAN DE TERRA 



DRAMA ORIOINAI. EN TRES ACTES Y EN PROSA 



Estrenat en llengua italiana en lo Teatre de Novetats 
de Barcelona la vetlla del 26 de Mars de 1901, ab lo titul de 

Scivolando sui la terra. 

Ningú podrà traduhir, representar ni 
reimprimir aquesta producció, sense per- 
mís de son autor. 

D. Joan Molas y Casas, qual despatx 
se troba en lo carrer del Hospital, nú- 
mero 12 y 14, pis segon, es V únich en- 
carregat d' aquesta obra, y ab ell deuran 
entendres tots los teatres y societats que 
vulgan representaria. 

Quedan reservats tots los drets. 

PERSON ATJES 

i 



PIA MUNDÀ. RAFEL. 

FELICIA. PEPET. 

ANTON1ETA. SALVADOR. 

ROSA. GERONI. 

RAMÓN. TOMÀS. 



La escena à Barcelona en la època actual. 



La traducció italiana d' aquesta obra, tal com se va 
estrenar, va ser feta per don Antoni Grisanti y la posa 
eu escena ab la seva companyia la insigne actriu Itàlia 
Vitaliani, glòria altíssima de la escena italiana. 

Acte primer 



Menjador luxós. Una porta à cada costat y altra al mitj. Es 
al matí. 



ESCENA PRIMERA 

ANTONIETA y PEPET venen disputant per la porta de la 
esquerra. En PEPET en manigas de camisa, posantse la 
corbata. 

ANTONIETA 

No vuy sabor res. No 'm contis res à mi. 

— 

PEPET 

Pero escolta, dona! 

ANTONIETA 

No 'n sé res de tot aixó vostre. 

PEPET 

Pero déixamho esplicar! 

ANTONIETA 

Esplícaho à n* ella. Ves d mí que 'm contas! A.n* 
ella, à n' ella. 

PEPET 

Si jo no tinch la culpa! Si son embolichs dels com- 
panys! 

ANTONI ET A 

Veuràs: la Pia Mundà m' ha encarregat que desse- 
guida que 't llevessis t' ho digué*; y jà t' ho he dit. Ab 
aixó, te 'n vas, y llestos. 

PEPET 

Y jo qu' he fet pera que *m tregui de casa? Eh? 

■ 

ANTONIETA 

Aixó li preguntas à n' ella, 't dich. 

PEPET 

A n' ella ja li he esplicat tot aquesta nit: y 1* hagues- 
sis sentida! 

ANTONIETA 

Ja us he sentit als dos, que ra' heu desvetllat de mala 
manera. 

PEPET 

Y que no tenia rahó jo? Digas. 

ANTONIETA 

No. Ni n'has tingut may en contra de la Pia Mundà: 
ho saps? 

pepet, ab intenció. 
Es clar: tu contra d' ella no hi aniràs may. 

ANTONIETA 

Qu' haig d' anar! Qu* haig d' anar! Y quina obliga- 
ció té ella ab tu, veyàm? 

ACTE PRIMER 9 

pepet 

M' es germana. 

ANTONIETA 

Y que no ha fet prou? T' ba pagat cent vegadas los 
deutes. T' ha donat diners y més diners pera tots los 
teus capritxos, que jo no sé com no 1' has arruïnada. 
Massa ha fet, massa. 

* 

PEPET 

M* es germana 't dich. 

ANTONIETA 

La tonta va ser ella que 't va deixar entrar à casa, à 
comprométrela cada dia ab comptes per cobrar, que no 
sé la cara com no 't cau... 

PEPET 

Be, sí; maltracta m ara. 

ANTONIETA 

T' hagués tret al carrer avans, que prou t' haurías 
espavilat tot sol. Als vint y vuyt anys! Me sembla que 
ja tens edat de guanyarte la vida. 

PEPET 

Be, que t' ho ha encarregat ella que 'm renyessis? 

_ ANTONIETA 

No m' ho ha dit; sino que... 

PEPET 

Donchs guàrdatho. Ja torno. 

(Se fica al cuarto d' ahont ha sortit y V Antonicta se- 
gueix enrahonantli desde la escena.) 

ANTONIETA 

Y enllesteix depressa, que no 't vol trobar aquí quan 
torni. 

2 

pepet, ve posantse la americana. 

Donchs m' hi trobarà; perquè no me 'n vaig que 
no 'm pagui '1 primer mes de la pensió. Y, veuràs, en- 
cara no tinch buscada casa jo; y aquí hi deixo la roba 
que prou que 'm sap greu. 

ANTONIETA 

Ah, sí; las personas d' aquí no 't fa res deixarlas; la 
roba, la roba. Vés cóm ho farías si no 't mudavas vint 
cops al dia! — 

PEPET 

Y a més; que me 'n vuy despedir de la Pia Mundà, 
que es la meva germana. Y me la estimo, ho saps? Y 
n' hi vuy dir cuatre de frescas. 

ANTONIETA 

Me vols creure? Déixala estar, que si li acabas la pa- 
ciència!... 

PEPET 

Y la mesada, donchs, qui me la paga? Veyàm, qui? 

ANTONIETA 

Jo, que ja m' ha deixat los diners. Y ara mateix, 
vaja. 

PEPET 

Angda! 

AsroNiETA, trayentlos d' un calaix. 
Aquí ho tens: cincuanta duros. 

(Los hi dona embolicats en un paper.) 

PEPET 

Be m' ho podia donar en bitllets que no 'm farían 
nosa. Sino que aixís sembla que n' hi ha més. 

ACTE PRIMER I I 

ANTONIETA 

Calla, calla!... Y vésten. 

PEPET 

- 

Es que jo me'n haig de venjar de la meva germana. 

> 

ANTONIETA 

Bueno. 

PEPET 

Que si ella 's pensa que m' ha de fer baixar la cara 
ab la vida que porta, y encara m' haig d'empassar que 
"*m tregui de casa, s' erra. S' erra, y s' erra. 

(A sseyentse.) 

ANTON 11. TA 

Pero mireuse que m' apura aquest home! Que s' ha 
•de venjar! Y de qué, veyàm? 

PEPET 

De tot/ 

ANTON|ETA 

Qui va ser 1' hereu de casa teva? No vas ser tu? 

PEPET 

Sí, pero... 

ANTONIETA 

A tu t' ho van donar casi tot; que era molt, ja ho 
saps. 

PEPET 

Sí, pero ja no tinclj res. 

ANTONIETA 

Déixam dir. A la Pia Mundà li van dar deu mil du- 
ros de dot quan se va casar, y llestos. 

PEPET 

■ 

Pero la Pia Mundà ha heretat tot lo del seu marit 

que potser era milionari... 

i ■ 

ANTONIETA 

Y que n' has de fer tú? Son teus aqueixos diners? 

PEPET 

Quan ella me 'n dona ho son. 

ANTONIETA 

Tu '1 que no vols es parlar de la teva fortuna. 

♦ 

PEPET 

Es que 'Is papàs me van ensenyar de gastarne. Tu 
ray, tu ray qu' els hereu, a cada punt, y mirat!... 

ANTONIETA 

Ja tens rahó, ja, que no es teva tota la culpa. 

PEPET 

Ho veus, com fins tu 't posas de la meva banda? 

ANTONIETA 

Jo, de la teva banda, jo? 

PEPET 

Si no has pogut dissimularho, dona. 

ANTONIETA 

Que 't dich que no. Y que te 'n vagis. 

(En Pepet se posa 7 barret y va d aiidrsen.) 

PEPET 

Y que 't pensas que 't té voluntat à tu la Pia Mundà? 
Pts! 

ANIONIETA 

Sí que me 'n té; y jo també me la estimo à n' ella» 
Te *n vas, eh? 

ACTE PRIMER „ I 3 

PEPET 

A tu 't té à casa no perquè li siguis cosina, no; per- 
què una amiga ó altra be la ha de tenir pera que surti 
ab ella, y anar al teatre y per tot. 

AMTONJETA 

Bueno, sí, bueno. 

PEPET 

Y com que altras senyoras no voldrían anar... 

ANTON1ETA 

Si, sí, ara n* hi ha per mi. Insúltam, insúltam. 

pepet, alsant la veu cremat. 
No t' insulto, no. Perquè tu... (Despreciatiu.) 

ANTOMETA 

■ 

Ves, noy, ves. Tinch molta feyna. 

(Ella va d sortir per la porta de la dreta.) 

PEPET 

Escolta... 



ESCENA II 
ANTONIETA, PEPET, ROSA. y RAFEL 

rosa, de la porta del mitj. 
Senyora Antonieta... 

ANTONIETA 

Que hi ha? 

ROSA 

li 

Hi ha '1 senyor Riba. 

ANTONIETA 

Ah, qu* entri, qiT entri. (Surt Rosa.) 

PEPET 

Ah, en Rafel! Que temps que no venial 

t 

rafel, de la porta del mitj. 
Bon dia, Antonieta. 

ANTONIETA 

Com li va? 

RAFEL 

Qué tal? Y la Pia Mundà? 

ANTONIETA 

Molt be (A Pepet.) Pcro vésten. 

PEPET 

Y à nu, que no se »m diu res? 

/ RAFEL 

Com te va, noy? 

PEHET 

Trempat com sempre. 

ANTONIETA 

La Pia Mundà serà aquí desseguida. 

RAFEL 

Fa més días que no la veig! 

PEPET 

Quina corbata més maca que portas! 

RAFEL 

Ah, sí? Ni sé quina es. 

PEPET 

Jo 'n tinch una per l' estil. Sino que las ratllas son 
gragas. 

i 

RAFEL 

Donchs ha sortit? 

ANTON I ET A 

Vegi quina casualitat: avuy mateix parlavam de 

VOSté. 

RAFEL 

Sí? Que deyan? 

* 

ANTONIF.TA 

Jo li deya que vostè 's deu haver olvidat d' ella. 

RAFEL 

Vol callar, dona! He estat un mes à París. 

ANTON1ETA 

La Pia Mundà també hi volia anar à París, sino 
que... 

rafel, ab intenció. 
Ah, sí? No pas ab vostè, veritat? 

antosieta, dissimulant. 
Oh, no senyor. 

PEPET 

Ab en... 

antonieta, fentlo callar. 
Mirat qu'està per venir la Pia Mundà! 

PEPET 

Que te 1' has fet à París aquest vestit? 

RAFEL 

Sí, à casa en Chéffel. Olvidarme jo may de la Pia 
Mundà! Si es la millor amiga que tinch. 

(En Pepet ha tornat à «* en Rafel lo bastó que li havia 
pres feva una estona, v segueix examinantli 7 ves- 
tit.) 

/ 

ANTONIETA 

■ 

Ja s' ho pensa ella, ja. Sino que 's creya que ara 
vostè no més estava per la fabrica. 

RAFEL 

La fabrica ja va per ella sola; y fins me portan els di- 
ners a casa 

ANTONIETA 

Aixís sí que... 

PEPET 

Veyàm: cuatre botons. Y '1 forro com es? Vihat, sí. 
Ara tornan à ser moda 'ls vihats per dintre. Eh noy? 

RAFEL 

No me 'n cuydo: aixó '1 sastre. 

PEPET 

Me *n vaig a fer un com aquest. Avuy mateix, té; 
sino que 'ls vihats los vuy per ample. 

ANTOSIETA 

Tu pensa ab la Pia Mundà. Sents? 

pepet, contrariat. 

Bueno. 

RAFEL 

A la Pia Mundà, la vam conèixer tan aviat jo com lo 
seu marit. Vegi si ve de lluny. No sé si vostè sap que 
P Enrich era 'l meu amich més íntim quan se va ena- 

morar d' ella; tant, que quan se van casar, jo vaig fer 
de testimoni. 

ANTONÍET A 

Ah, sí? No ho sabia. Com qu'ella may parla d'aques- 
tas cosas. 

FAPEL 

Jo tampoch n' hi parlo may. 

PEPET 

Ara ja no 'ns n* enrecordém gayre del Enrich. (Mitj 
de broma.) Jo no més me 'n recordo quan sento un 
tiro. 

ANTONIFTA 

Jo encara era al meu poble quan la desgracia. 

RAFEL 

Ah, caramba! 

PEPET 

Y qué tal, que tal las bicicletas à París? 

RAFEL 

S* ha estes l'afició d' una manera!... Se 'n troban per 
tot. 

ANTONÍETA 

Encara com vostè no va procurar tréureli del cap al 
Enrich... Miris que matarse!... Es 1' últim. 

RAFEL 

- 

Es clar, sempre ho es 1' últim. 

ANTONI ET A 

Be, sí, sempre. 

PEl'ET 

Si? Tenen forsa salida, oy? 

RAFEL 

Ves si 'n tenen, que fins la policia se 'n serveix. 

ANTONIE r A 

Deu 'ns en guart d'un mal pensament! No li «embla? 

RAFEL 

Oh, es clar, afiguris* 

ANTONIETA 

Perquè la Pia Mundà no li havia faltat al Enrich. En- 
cara que las apariencias anavan contra d' ella; aíxó si. 

i'epft, à Antonieta. 

Calla. (A Rafel.) Jo *n tinch una que me 'n vuy 
desfer, per economías, comprens? Perquè que 'n faig 
de duas bicicletas? 

kafel, burhíntsen. 
Duas bicicletas tens? 

ANTONIETA 

Ventela, noy, ventela. (A Rafel.) Y qui li devia 
dir al Enrich que... 

PEPET 

Es clar que me la vench la una. Sino que no la vuy 
donar à cualsevol preu. (A Rafel-) Qué 't sembla si 
me P anava à vendre à Pan'*? Qué 't sembla? 

RAFEL 

Y ab qué hi anirías à Paris? 

PEPET 

Ab lo carril, ay, ay! (En Rafel riu.) 

antonieta, burlàntsm. 

Y ho farías per negoci aixó? 

l'EHET 

Ves que hi entens tu de bicicleta*! Ni V hi aguanta- 
rías. Ara es aquí la Pia Mundà. 

r afel, rihentsen. 
Anàrsela à vendre à Pari»!... 

antonietà, à Pepet. 
Y encara 't trobarà aquí! 



ESCENA III 
PIA MUNDÀ, ANTON ETA, RAFEL y PEPET 

pia mundà, molt alegra. 

Ahont es? 

RAPEL 

Pia Mundà... 

■N. 

PIA MUNDÀ 

Gracias à Deu que se 'n recorda d* aquesta casa! 

RAFEL 

Y que guapa qu' està! Cada dia fa més goig, cré- 
guim. 

PIA MUNDÀ 

Y donchs que 's pensava? Vínguim aquí, vínguim 
aquí. Tenim que parlar molt. (Emportà ntsel d seure.) 

RAFEL 

\jo més fa dos días que soch à Barcelona. 

PIA MUNDÀ 

Y qu' es embustero! La setmana passada '1 vaig veu- 
re... Sino qu'era lluny, que sino 'I crido. 

RAFEL 

Cregui que no me 'n vaig adonar. 

0 

PIA MUNDÀ 

Oh, ja ho vaig veur«i! Té, Antonieta. 

(Trayentse 7 sombrero.) 

PEPET 

Dónamel à mí. (Li pren en Pepet.) 

pia mundà, rihent. 
Encara es aquí aquest xicot? 

PEPET 

Es que... veuràs, es que... 

« 

ANTONIETA 

Li he dit tot lo que hi ha per dir. » 

> 

pepet, d Antonieta. 
No més faltava que 'm peguessis. 

pia mundà, ab carinyo. 

Potser n'has fet massa. Pepet, te 'n vas, sents? Te 'n 
vas, eh, bon minyó? 

pepet, arreglantli 7 cabell. 

Aixís. Veuràs jo: aixís, així*. (A Rafel.) Eh. que '1 
té bonich lo cabell? 

RAPEL 

Sí, home, jo ho crech! 

PIA Ml.'NDA 

Ja m* ho perdonas que 't renyés tant aquesta nit? 
Oy maco que m' ho perdonas? 

PEPHT 

Com que m' ho deyas ab una gràcia!... 

ANTONI ET A 

Tu -\ perts, tu, à n* aquest xicot. 

(Enduyèntsen lo sombrero d f ella per la porta de la 
* dreta.) 

PIA MUNDÀ 

Que faria, Rafel? No tinch altre germà... 

RAFEL 

No, si en Pepet es un bon xicot. 

PEPET 

Eh, que sí? 

PIA ML'NDA 

Sinoquejovuy que travalli, que 's fassi un nom. 
v^ue no veus à n' en Rafel? Y tu en cotxe de lloguer 
tot lo dia! • 

PEPET 

Sí travallaté! Creu que travallaré. 

pia mundà, complascuda. 

Es que es molt aixerit en Pepet. Y, mirissel: vesteix 
ab una distinció!... Vina, vina: una abrassada. 

PEPET 

Y si, dona. 

PIA MUNDÀ 

Y ara al carrer. Ala, ala qu' encara m' enternirías. 

PEPET 

Pero... 

PIA MUNDÀ 

Lo trech de casa, Rafel. 



22 ARRAN DE TERRA 

RAFEL 

De per riute, ventat? 

* 

PIA MUNDÀ 

No, no; de veras. Oy, tu? (Rihent.) 

PEPET 

Quina germana, eh? 

PIA MUNDÀ 

Pero li dono cincuanta duros cada mes. 

PEPET 

Me 'ls donas! Me 'Is promets per ara. 

PIA MUNDÀ 

Veuràs: té 'ls del primer mes... Y aixó que comen- 
sém avuy. 

(Mentres los treu J' un moble torna la Antonieta.) 

ANTONI ET A 

Si ja 'ls hi he donat jo! 

(En Pepet tot rihent ha procurat que A ntonieta no di- 
gues res.) 

pia mundà, enfadantse. 

Ah, si? Es à dir que m' enganvavas? (Riu Pepet.) 
Donchs ara no 'n veuràs cap més: ab aixó espavilat. 

PEPET 

Si t' ho hauria dit, dona. 

pia mundà, sempre cremada. 

No m' agrada- gent embustera. (A Ra fel sentàntseli 
aprop.) Y encara se 'n riu! 

RAFEL 

Si bromejava '1 xicot. 

ANTONIETA 

(Sí, bromejava!) 

ACTE I'M I MER 23 
TIA ML'NDA 

Ja te 'n pots anar, ja. Digui, Kafel, digui. 

RAFEL 

Tinch moltas cosas que coutarli. 

pia ml'xda, sens escoltar d Rafel. 

Y que no t' acostis per aquí casa; perquè diré que no 
H deixin entrar, que no 't vuy veure al devant. 

(Mentrestant en Pepet disputava ah l* Antonieta.) 

PEPET 

Vaja, dona, que créuret que per cincuanta duros 
anava à fer una mala acció!... Quédatels, quédatels! 

(Agafant lo barret pera^ anàrsen.) 

- 

PIA MUNDÀ 

Y veyàra: que 'n volías fer d'aquestos diners? Jugar- 
tels, eh? Com altras vegadas, veritat? 

PEPEf 

T' erras, veus? Tornarlos à un company perquè 'm 
deixi en pau, que n' hi dech cent, perquè ho sàpigas. 

1 

pia muniu, sempre cremada. 

Y per qué no m'ho deyas? Tan estranya soch jo? Té 
Ms cincuanta duros, té. 

ANTONIFTA 

Pero dona!... (La Pia Mundà no 's fixa en ella.) 

PEPET 

Y qui t' ho ha dit qu' ets estranya? Si ets la dona 
més bona del mon. 

PIA ML'NDA 

Té, cincuanta. 

pepet, agafantli la ma. 
Mare de Deu y quina raà més bonica que tens! 

pia mundà, pcgantli ab V altra. 

Estigas. 

rafel, d Antonieta. 

Quin parell! 

ANTONIETA 

Créguiho: es boja la Pia Mundà, créguiho. 

pia mundà, acariciantlo. 
Estàs content, fill meu? Estàs content? 

antonieta, cremada. 
Jo de tu li donaria tots los cent que deu. 

pia mundà, rihent bonatxona. 

Vols dir? 

PEPET 

Y que t' ho agrahiré molt. 

PIA MUNDÀ 

Té, donchs. 

ANTONIETA 

Pero que vas à fer? Qu' ets boja? 

pepet, apartant d Antonieta. 
Déixala estar, tu! 

RAFEL 

(Es molt graciós aixó.) 

pia mundà, contant bitllets de vint duros. 
Vint, cuaranta, xeixanta... 

ANTONIETA 

Massa! Si ja n' hi havías donat cincuanta! 

(En Pepet se posa devant de la Antonieta.) 

ACTE PRIMER 2 5 

pia mundà, sens fixarse en V Anton teta. 
Vuytanta, cent. Paga desseguida. 

PEPET 

Desseguida. 

antonieta, indignada. 
Que no ho ha vist la Pia Mundà, Rafel! 

(En Pepet abrassa d Pia Mundà.) 

rafel, burlà ntsen. 

Oh, es un àngel la Pia Mundà! Es un àngel, cré- 
guim! 

pia mundà, à Pepet. 
Que *m fas mal, home. 

PEPET 

Adeu, Piheta meva, adeu. 

antonieta, à Pepet. 
Vaja,«que tancaré. 

pia mundà, à Antonieta. 
No vuy que M renyis 

pepet, à Rafel. 
Veus? Per anar à París à vendre la bicicleta. 

antonieta, sortint ab ell. 

Sembla mentida que tan gran!... Que no te 'n don- 
guis vergonya!... (Pepet surt riltent.) 

pi k mundà, ment res surten. 
Déixa.l estar, Antonieta. 

ESCENA IV 

* 

PIA MUNDÀ y RAFEL 

PIA MUNDÀ 

Es més aixerit y graciós!... 

RAFKL 

Forsa que ho es. 

PIA MUNDÀ 

Y ara parlem nosaltres. Cóntim, cóntim forsa cosas. 

RAFEL 

De qui vol que li conti? 

PIA MUNDÀ 

De vostè, home, de vostè. Veyàm: en que «passa '1 
temps? 

RAFEL 

Ay, Pia Mundà, sí li digués tot!... 

PIA MUNDÀ 

Bo, en aquestas estem? Avans vostè no tenia secrets 
pera mí. 

RAFEL 

Es que ara me 'n passa una de molt séria, créguim. 

PIA MUNDÀ 

* 

Ja ho sé: que 's pensa que està enamorat. 

RAFEL 

Donchs, vaja, aixó mateix. 



Digitized by Google 



ACTE PRIVEft 27 
PIA MUNDÀ 

Donchs no es veritat: veu? Vostè 110 està enamorat. 

RAFEL 

Que no ho estich? Si no sab de qui 's tracta, ni qué 
hi ha en tot aixó. 

PIA MUNDÀ 

Sé lo principal: que vostè no 's pot enamorar. 

RAFEL 

Y per qué? 

PIA MUNDÀ 

Perquè nó. Perquè aquí dintre I10 hi té gran cosa 
vostè. (Senyalant lo cor.) Anar darrera d' una... 
senyora ó d' una noya, aixó sí. Gastar forsa per ella; 
endúrsela, si pot, aquí y allà y fins al cap del mon... 
Aixó prou. Ara, passar un mal rato per una dona, si 
no es cuestió de vanitat, may, may. 

RAFEL 

Donchs, veu? S' equivoca. 

PIA MUNDÀ 

May, aixó may. 

RAFEL 

Afiguris que ara fa dos mesos, vaig veure una dona 
per primera vegada, que passava en un cotxe tota sola... 

PIA MUNDÀ 

Casada ó soltera? 

RAFEL 

La més hermosa del mon... després de vostè. 

PIA MUNDÀ 

Gracias. Casada, eh? 

RAFEL 

Ha resultat que sí que ho es. Pero... 

PIA MUNDÀ 

Ja m' ho pensava. Y qué hi diu ella? 

RAFEL 

Si jo fos vanitós me creuria que 'm correspon. 

PIA MUNDÀ 

Vanitós prou: pero \i\ penso... que no li correspon» 
vaja. 

RAFEL 

Y cóm ho sap? 

1*1 A MUNDÀ 

Perquè li veig en la cara. 

RAFEL 

Pero 'm voldrà. Jo li asseguro que 'm voldrà. Miris» 
seria !a primera vegada. 

PIA MUNDÀ 

Y qui es? Ve) àm: qui es? 

RAFEL 

Es elegantíssima, vesteix ab un gust esquisit. Y dich 
que 'm correspon perquc quan la trobo 's torna tota 
vermella. Té un palco de segon pis al Liceo, y si jo no 
li agradés no faria lo que fa. 

PIA MUSDA 

Veyàm, qué fa. 

RAFEL 

Agafa 'ls gemelos, mira de passada per tota la sJa, y 
'Is fixa de cop en mi, y s' hi està una estona. Després 
deixa Ms gemelos y somriu sense mirar en lloch. 
(Ella somriu.) Pero veurà, sab que jo la estich mirant. 

PIA MINDA 

Es d' aquí Barcelona? 

RAFEL 

Rossa, herroosissima! Després de... 

PIA MUNDÀ 

Sí, després de mi: ja ho sé. Com se diu? 

rapel, confidencial. 

Donchs... L' altre dia 'ns vam trobar en una botiga 
del carrer de Fernando, y jo vaig triar una corbata del 
color qu' ella s'havia comprat una espècie de cos, que 
no sé cóm ne diuhen vostès. Y aquella nit jo que me 
la trobo al Eldorado, y M duya; y com que jo no duya 
la corbata, vaig corre à casa, me la vaig posar y vaig 
tornar al teatro. 

pia mundà, burlant sen. 
Aixó va fer per ella? Ah, quins sacrificis! 

RAFEL 

Esperis, esperis. Donchs ella 'm va mirar ab los ge- 
melós, y al adonàrsen de la corbata va somriure sense 
apartarlos ara, mentres que jo la mirava ab los meus. 
Y aixís vam estar... un sigle... Que se jo '1 temps! 

PIA MUNDÀ 

Y '1 seu marit, qui es? 

RAFEL 

Es un advocat jove, de molt nom, que, segons m'han 
dit, no 's cuyda gayre d' ella: y aixó que no més fa dos 
anys que son casats. 

pia mundà, desprès de reflexionar. 
No seria pas?... 

RAFEL 

Qui? 

FIA MUNDÀ 

Be, que no 'm vol dir lo seu nom? Lo del advocat. 

RAFEL 

Endevini!. Veyàm: no n' hi ha pas tants ab dona 
guapíssima. Es filla d* un militar que ja es mort, y sé 
que 's van casar molt enamorats. 

PIA MUNDÀ 

Ella ho estaria, l'advocat no. Ell no ho estava gayre. 

RAFF.L 

Y com ho sab? Que I coneix? Qu' es amiga de vos- 
tè ella? 

PIA MUNDÀ 

L' advocat es en Ramon Alba. Ella 's diu Felicia. 

RAFEL 

Just. Com ho hi endevinat? Eh qu' es guapíssima? 

PIA MUNDÀ 

Pts, no es mala. Pero ell no s' hi va casar per amor; 
va ser per un punt. Va ser cosa de la familia d' ella 
que li va anar al darrera molt temps. 

RAFEL 

A vostè li deurien haver dit aixís; pero jo sé que 
ell... 

PIA MUNDÀ 

Que sab vostè, què sab vostè! Tot s'ho pensan saber 
aquestos vanitosos. 

K AFEL 

Es que 'n puch estar ab una dona com aquesta. 



ACTfc PRIMER 3i 
PIA MUNDÀ. 

Sap qiT estich contentíssima? Sap que m' ha donat 
una noticia?... La més agradable que 'm podian donar 
en mt vida. 

RAFEL 

Perquè estich enamorat d' aquesta dona? 

pia mundà, rihent nirviosament. 
Sí; aixó mateix. Ah, que n' estich de contenta! 

RAFEI. 

Es a dir que vostè la coneix? 

IMA MUNDÀ 

Sí y nó. La conech molt y no la conech gens... Com 
vol que li digui... (Rihent.) 

RAFEL 

Veyam, esph'quimho. 

PIA MUNDÀ 

Sap que la Providencia I' hn portat à vostè à n'aques- 
ta casa" 1 

RAFEL 

Per qué? 

PIA MUNDÀ 

Perquè haurà couseguit més vostè d' aquesta dona 
venintme a veure, que no pas ab la corbata y is ge- 
melosy tots los seus travalls. Perquè, jo, vaja, jo faré 
qu* ella 'l vulga à vostè. 

RAFEL 

Sí, Pia Mundà? M' ho promet? 

PIA MUNDÀ 

Sí, sí. Tinch un interès grandíssim en que vagi 
endevant ab ella. 

R AFKL 

Veyàm, veyam: cóm es?. . 

PIA MUNDÀ 

No li han dit moltas vegaJas que jo soch una dona 
que quan me proposo una cosa no reparo en obstacles? 
Que he donat escàndols y que me 'n rich del que di- 
ran, y que visch... à la meva manera? 

RAFEL 

Per Deu, Pia Mundà! Ja sé que tot son murmura- 
cions... 

PIA MUNDÀ 

No, ara no parla franch. Vostè sap que lo que 's 
diu de mi... alguna vegada es veritat; sino en tot, en 
part. Ja ho veu, no vuy defensarme. 

K AFEL 

Fem una cosa? Parlem no més de la meva Felicia? 

PIA MUNDÀ 

Pero si n' estem parlant! Vaja si n* estem parlant! 
Veurà, coneix vostè al seu marit? 

RAFEL 

De tracte, no. 

PIA MUNDÀ 

Y en Ramon Alba à vostè? 

RAFEL 

Ni tantsols de vista. 

PIA MUNDÀ 

Es que pot haver observat que vostè persegueix à la 
seva dona. 




ACTE PRIMER 33 
RAFEL 

Ca, no; perquè à mí Ms marits me fan més por que 
una tragata de moros. 

pia mundà, rihent. 

Ah, sí? Li fan por los marits? Be, be, be. Ja 1' arre- 
glarem aquest assunipto al seu gust. 

RAFEL 

Es que jo may li podré pagar lo que fassi per mí... 

PIA MUNDÀ 

Sap com m' ho podrà pagar? Dihentme sempre tot 
lo que hi hagi ab ella. 

RAFEL 

Ho faré, créguiho. Pero... Me vol contestar a una 
pregunta? 

PIA MUNDÀ 

Sí, li respondré: ja sab com soch jo. 

RAFEL 

Quin interès té vostè en que jo?... 

pia mundà, rihent. 
Quin interès tincn... (Dubtant en dirli.) 

RAFEL 

Sí, díguiho. 

IUA MUNDÀ 

No li diré pas, no! (Rihent.) 

RAFEL 

Es que m' ho*a promès. 



34 



ARRAN DE TERRA 



ESCENA V 

PIA MUNDÀ, RAFEL, y ANTON ETA, després RAMON 

ANTONIETA 

Pia Mundà, hi ha en... (Ab cert misteri.) 

PIA MLNDA 

Sí? Ja es aquí? (Mira dissimuladament d en Rafel 
v riu.) Donchs, vaja, li vai^ a contestar. (A Anto- 
nieta.) Feslo que passi. 

ANTONiErx, estranyada d Pia Mundà. 
Ahont? Aquí? 

hi a mundà, d Antonieta. 
Sí, aquí, dona. 

RAFEL 

No voldria causar molèstia... (Agafant lo barret.) 

PIA MUNDÀ 

No, esperis. Vuy que sàpiga perquè tinch tant inte- 
rès per vostè. (Cridant.) Endevant, endevant. 

ramon, sens tr cures lo barret. 
Ola, Pia. M' has fet fer antessala, nova. 

(No se *n ha adonat d' en Rafel.) 

pia mundà 
Si? Cosas de 1' Antonieta. • 

rafel, contrariat. 
(En Ramon Alba!) 



ACTE PRIMER 3 5 

RAMON 

Estich més content avuy! 

(Ha agafat las mans d Pia Mundà.) 

PIA MUNDÀ 

Acostis, Rafel. Lo meu amich Ramon Alba. (En 
Ramon s' ha descub-rt sorprès.) En Rafel Segura, 
que 'm coneix de mol's anys. 

(Se saluda n pero 's veu qu % estan violents.) 

RAMON 

Servidor de vostè. 

RAFEL 

Servidor... (Molt timit.) 

PIA MUNDÀ 

Ara m' estava contant las sevas penas. Perquè '1 se- 
nyor té moltas penas, encara que no ho sembli. 

(En Ramon somriu.) 

RAFEL 

Ca, la Pia Mundà que sempre està d' humor... 

PIA MUNDÀ 

Potser tu com advocat... 

RAMON 

Si en alguna cosa puch servirlo... 

RAFEL 

Moltas gracias. Pàssiho bé. Pia Mundà... 

(Despedintse.) 

PIA MUNDÀ 

Y quina pressa! Me contava qu' està enamorat, ena- 
moradíssim, y voldria que 1' ajudéssim. 

RAFEL 

. Pero Pia Mundà!... 

PIA MUNDÀ 

Consti que no es de mi, veritat? 

RAFEL 

No senyora; perquè... no senyora... 

ramon, burlà ntsen. 
No sent de !a Pia Mundà, li torno à repetir, y no ja 
com à advocat, que si en alguna cosa li puch ser útil... 

(Pia Mundà riu fort.) 

RAFEL 

No, si jo... Si son bromas de la Pia Mundà. Pàs- 
sinho bé. 

PIA MUNDÀ 

L' ajudaré, sent? L' ajudaré. (Això dit ah serietat.) 

RAPEL 

Que ho passiu be. Pàssinho be. 

(Fuig ràpidament. Quan es fora, la Pia Mundà torna 
d riure, burlantsen ara d' en Ramon.) 

ESCENA VI 
PIA MUNDÀ y RAMON 

RAMON 

Es simpàtich aquest xicot, veritat? 

l'JA MUNDÀ 

Forsa, forsa qu' ho cs. (Rihent encara.) 

RAMOS 

Sino que aquestas bromas no vuy que me las fas?is. 

PIA MUNDÀ 

Quinas bromas? 

RAMOS 

Ferme entrar havenihi aquí gent. Jo soch molt cone- 
gut y no convé... 

PIA MUNDÀ 

Que 't vegin a casa meva, veritat? (Seria ella.) Y 
à mí que 'm convé que t* hi vegin? 

RAMON 

Tu ets viuda, independent... 

PIA MUNDÀ 

Y tu ets casat: y la teva dona podria deixarte... Vols 
dir aixó, eh? 

ramon, tirantho à broma. 
A mí lo que 'm sabria greu es que 'm deixessis tu. 

PIA MUNDÀ 

Més que la teva dona? 

RAMON 

Molt més. Inmensameut més. 

(Aixecant se pera abrassarla.) 

pia mundà, no consentintho. 

No, no. Espií :amho. A qui vols més de nosaltras 
duas? 

ramon, rihent. 

A tu. 



38 arrAn de terra 

IMA MUNDÀ 

No contestis tant depressa. Veyàm, veyàm: ru- 
miatho. 

RAMON 

Veuràs, no estich per tonterias. Deixemho corre tot 
aixó, perquè avuy vinch molt alegre. 

pia mundà, molt srria. 
Parlem de la teva dona. 

RAMON 

No m' agrada que *n parlem d' ella. 

PIA MUNDÀ 

Donchs à mi sí. 

RAMON 

Parlem de tu, dona. 

PIA MUNDÀ 

Donchs bueno, de mi. Veyàm: que farías si jo t' en- 
ganyés y tingués un amant? 

RAMON 

Qué faría? Que 't deixaria per sempre. 

PIA MUNDÀ 

Veus, aixó ja m' agrada. Es à dir que 'm deixarias? 

RAMON 

Sí. Patint com un condempuat; volguentme morir de 
ràbia. Perquè jo per tu!... 

PIA MUNDÀ 

Si, sí: ja ho sé. Y si no fos jo qui t' enganyés? Si 
fos la teva dona? 

RAMON 

Oh! La Felicia no m* enganyarà may. 



Digitized by Google 



ACTE PRIMER 39 

pia mundà, ab despreci. 

Pts! (Tornant à Ja mateixa idea.) Y si t' enga- 
nyés? Y si arribés à tenir un amant? 

RAMON 

Oh, la mataria. Jo t' ho asseguro que la mataria. 

PIA MUNDÀ 

A mí no 'm matarías; à n' ella si. Veus com no m' 
estimas com à la teva dona? 



RAMON 



Més que à n' ella. Y de tal manera, que estich espe- 
rant 1* ho.a en que 'ns hem de veure, ab una ànsia que 
tu no 't pensas. 

PIA MUNDÀ 

Afigurat si ho sàpigues la Felicia! (Rihent.) 

ramon, contrariat. 
Pero no 'n parlém de la Felicial 

pia mundà, apartantlo- 

Ves! 

, RAMON 

Donchs parlémne si vols. Mirat, ella moltas vegadas 
me cansa, m' aborreix, que no la voldria tenir aprop 
meu. A tu 't voldria tenir sempre al meu costat, com 
ara. Veus, ella avuy se 'n ha anat ab sa germana y jo 
n' estich contentíssim, perquè 'm puch estar ab tu tot 
lo dia. 

PIA MUNDÀ 

La teva dona se 'n ha anat? Ahont? 

RAMON 

A Ribas. Ara fa duas horas. Jo ho he procurat que 
aixó fos, per tu. Si t* he dit que venia molt alegre! 

PIA ML'NDA 

Y s' estarà días à Ribas? 

RAMON 

Al menos, al menos quinze días. 

PIA MUNDÀ 

Ah, que n' estich de contenta! 

RAMON 

I 

Ho veus, dona, si jo t' estimo, si vuy viure per tu? 

IMA MUNDÀ 

Te quedas à dinar, veritat? 

RAMON 

Sí, sí; avuy y demà, y molts días. 

PIA MUNDÀ 

Antonietà, Antonieta. 



ESCKNA VII 
PIA MUNDÀ, RAMON y ANTONIETA y després ROSA 

t 

ANTONIETA 

Que hi ha? 

PIA MUNDÀ 

En Ramon se queda à dinar. Pareu taula dessegui- 
da. Desseguida, que tenim fam. Oy, tu? 

(Molt alegra ) 

ANTONIETA 

i 

Desseguida estarà. 

(La Antonieta avisa d la Rosa y ab ella paran taula 
p *r tres cuberts, entrant y sortint de la escena.) 

RAMON 

Y després encara 't queixaràs de mi! 

I·IA MUNDÀ 

No, ara no. T' estimo tant, Ramon, que 't voldria 
per mi sola. Mirat: com t' ho diré? Jp he sigut molt 
capritxosa, pero sols he tingut una passió verdadera: la 
que 't tinch à tu; que no visch, ni sé lo que'm faig... Y 
soch capassa de tot, perquè may me deixis. Soch ca- 
passa fins... de fer vilesas; de fer las dolenterías més 
grossas per lligarte à mi, com ara, com ara. 

RAMON 

Pera estimarme molt no seràs may prou dolenta, 
creu me. 

PIA Mi/NDA 

Ja 't crech, ja 't crech. Veuràs, escriuré una tarjeta... 
Havia de sortir després y així no m' esperaràn. 

RAMON 

Fes, dona, fes. 

ANTONIETA, à RaUlÓH. 

Ay quina alegria que vostè 's quedi à dinar! 

RAMON 

Cregui que si pogués ser sempre... 

pia mundà, escrivint. 
«Aniich Rafel: Ella ha sortit cap à Ribas, vàgihi vos- 
tè y bona soit.> (Firma v la fica en un sobre.) An- 

tonieta. (DonantU la tarjeta.) Al porter, que hi vagi 
desseguida. 

ANTO JIETA 

Hi baixo jo mateixa. 

pia mundà, à Ramon. 

Ramon, ara qu' ella es fora, que no podríam tu y jo 
anàrnosen cap à una altra banda? 

RAMOS 

Ahont voldrias anar, ahont? Veyàm? 

l·IA MUNDÀ 

Allà ahont tu vulgas. Al cap del mon! 

RAMON 

Pero qu' ets boja? Que no hi ha res aquí dintre? 

(Posant la mà al cap de Pia Mundà.) 

l·IA MUNDÀ 

Hi ets tu aquí dintre. Jo voldria anàrmen ab tu à 
un indret ben lluny, que no toméssim may més a Bar- 
celona. 

RAMON 

Y morirnos, eh? Fer los romantichs, veritat? 

PIA MUNDÀ 

No, may aixó. Viure, gosar. Qu* hem de viure y ser 
felissos! (Van cap d la taula.) 

RAMON 

Ja la farém una sortida. Jo t' ho prometo. 

PIA MUNDÀ 

Ah, sí, Ramon, sí! 

> 

RAMON 

Déixamho arreglar à mí. 




ACTE PRIM El 43 

pia mundà, com bromejant. 

* 

Y tantdebó que quan tornéssim, ja s' hagués mort ó 
ja fos d' un... (Dit d mitja veu.) 

ramos, suplicant, festiu. 
No vuy que 'n parlem. 

pia mundà, seguint la idea. 

La teva..^ 

ramon, rihent. 
No, no, que després nos barallem. 

(La Pia Mundà ja Atard asseguda à taula ) 

pia mundà, enjogassada. 
La teva Fe... (Aturantse.) 

ramon, rihent. 
Que 't dich que no ho vuy! 
(Va de part darrera d' ella procurant tapar li la boca 
ab la mà. Ella s' aixeca y s' hi abrassa.) 

PIA Ml.SDA 

La teva... la teva Felicia! 

RAMON 

Prou, prou! 

PIA MUNDÀ 

Donchs dígam que no la estimas! Que no te la esti- 
mas! 

RAMON 

A tu, no més que à tu. Tu, tu ets la meva dona! 

Acte segon 



i 

Despaig d'advocat. Porta mampara al mitj, que 's tancarà 
per ella mateixa, y altra porta à la esquerra. Es a la tarde. 



ESCENA PRIMERA 
SALVADOR y GERONI qu' entran per la porta del mitj. 

SALVADOR 

Veuràs; ja ho trobarem desseguida. 

GERONI 

Té d'estar Hest, perquè avuy vens lo termini. 

SALVADOR 

No, si jo ja sé que ho està; si don Ramon m' ha dit 
.que t' ho entregués. (Busca sobre la taula.) Ell ray, 
es molt cumplidor, ell; may té de solicitar prorroga, ni 
may està malalt quan ha de tenir una vista. Míratho: 
aquí està. (En fregant uns papers.) 

GERONI 

Aixó mateix- Veyam si 'n sortirà aquest senyor Mi~ 
rambell, veyàm; perquè jo no sé com anirà aquest 
plet. 

SALVADOR 

Jo ho hagués de fallar! T' asseguro que no arreplega- 
ria ni un cèntim. 

GERONI 

Per qué? 

SALVADOR 

Perquè aixó de que '1 marit demani 'Is aliments à la 
dona, noy... 

GERONI 

Be se 'n ha de separar. Ella es una cualsevol y ell 
ne té provas. 

SALVADOR 

Separarse es clar; pero no volerne ros d'ella, y Ms di- 
ners menos que tot, home. Tant sè valdria!... 

(Li dona un cigarroj 

GEROSl 

Pero si ella es la rica, y M senyor Mirambell quan 
hi va casar no tenia res. (Riu en Geroni miràntsel.) 

SALVADOR 

Anem, no ho defensis aixó. 

GERONI 

Y que haig de defensar, home, que haig de defèn-, 
sar! Y... 'I d* aquí, qué tal? 

* 

SALVADOR 

Qui, don Ramón? Be. (En Geroni somriu.) Què 
vols dir? 

CEROVI 

Què tal ab ella? 

SALVADOR 

Ab la. seva dona? La té a Ribas fa días. 

GERON1 

Ab T altre home, ab V altre. 

SALVADOR 

També ho creus tu que don Ramon té? .. 

GERONl 

Com que ho sé de cert. Si in' ho ha dit en Pepet 
Rudina. Tu '1 coneixes à en Pepet Rudina. 

SALVADOR 

Prou: aquell que va tant mudat y no se sap de què 
viu... 

GERONI 

Donchs aqueixa de don Ramon es la seva germana. 
Si ell mateix se 'n alaba!... 

SALVADOR 

Prou que 1 conech i n' en Rudina: 1' altre dia va ser 
aquí. 

<iERON! 

Ho veus? Fins ve aquí. Deu portar recados de la seva 
germana. 

SALVADOR 

Vols dir? 

c;eroni 

Si, home, sí. Si m' ho ha contat punt per punt: que 
I' any passat se van conèixer en uns banys, que... 

SALVADOR 

Pero si la senyora de don Ramon es molt guapa. 

ESCENA II 
SALVADOR, GERONI, TOMÀS y després PEPET 

tom As, per la porta del mitj. 
Lo carter ha portat aquesta carta... 

GKRONI 

Sobre aixó de guapas no hi ha res escrit; y à més que 
també ho es 1' altra. 

(En Salvador ha pres la carta y /' ha deixada sobre la 
taula.) 

salvador, d Ger on i. 

Y la d' aqu: 110 deu saberho? (A Tomàs que no s' ha 
mogut.) Qué hi ha? 

TOMÀS 

Hi ha un senyor que dsmana per don Ramon. 

SALVADOR 

Dígali que s' esperi, si vol esperarse. (A Geroni.) 
Altrament, noy, jo no m' hi fico. 

tomàs, al sortir se troba ab en Pepet. 
Diu que s' esperi... 

fei'Et, entrant. 
Ja'ls conech, ja, als senyors. Qué tal? Com los hi va? 

GEROSI 

Ola, Rudina. 

SALVADOR 

Don Ramon es fora, sino que 'm sembla... 

PEPET 

Si, ja ho sé, ja; no pot trigar gayre. 

geroni, d Salvador. 
Bueno, doncbs, ja ho tinch tot. 

salvador, d Geroni. 

Adeu, noy. 

pepet, d Geroni. 
Home, no sabia que fos advocat. 

GERONI 

Faig de procurador. 

PEPET 

Be, tot es hú. Encara que potser un procurador m'ho 
sabria esplicar millor lo que tinch de fer. 

GERONI 

Sobres? 

PEPET 

Sobres que 'm caso. Y voldria que algú m' ho corres 
aixó. 

GERONI 

Home, jo no $och un agent... 

SALVADOR 

Ja hi ha personas espressas que se n' encarregan. 

PEPET 

Es que per diners no estiguin, perquè... Vostès ja 
deuhen conèixer la meva germana, la Pia Mundà. 

GERONI 

Qui no la coneix!... 

PEPET 

Com que à Barcelona no hi ha una dona més her- 
mosa qu' ella. (Desprès de mirar cap à Ja porta de 
la esquerra.) Quan pagatían a!gunas de semblarshi! 
Sort que qui li ha de fer justícia, ja n' hi fa, ja. No sé si 
m* esplico. 

GERONI 

Ja hi estich, ja. Lo meu amich si que... 

SALVADOR 

La veritat, no sé... 

PEPET 

Veurà, no hi ha per qué amagar ho. La meva germa- 
na es independent, sap? Y 1' hor.:e, en opinió meva, s' 
entén, no deu subjectarse may... Res, que don Ramon, 
en Ramon com li dihém en familia .. 



ESCENA III 



RAMON, PEPET, SALVADOR, GERONI y TOMÀS. En 
Ramon entra seguit d' en Tomàs à qui donarà '1 barret. En 
Tomàs sortirà totseguit per la porta de la esquerra. 



RAMON 

Ha vingut algú, Salvador? 

SALVADOR 

Ha vingut... 

RAMON 

Ola, Geroni. Tens la causa d'adulteri... d'en Miram- 
bell, veritat? 

GERON1 

Ja me la emporto. 

RAMOS 

Demà acaba '1 plasso de la d' aquells menors y pots 
venirho à buscar à la tarde. 

GERONI 

No passi cuydado. Estigui bo. 

RAMON 

Adéu, xicot. (Surt Geroni.) Que més hi ha, noy? 

SALVADOR 

Ha vingut... lo senyor. (Senyalantli en Pepet.) 

PEPET 

Jo que soch aquí. 

ramox, ab disgust, 
Ah, vostè? Que vol? 

PEPET 

Pts, no res. Ferli a saber oficialment la noticia, que 
vostè se 'n alegrarà molt... 

ramon, d Salvador. 

Té, fes treure una copia d' aquest escrit. Fesho tu 
mateix, corre. 

salvador 

M* hi poso desseguida. (Surt Salvador.) 

PEPET 

Donchs alló, sap? Que m caso: y com que som tar» 
amichs vostè y... nosaltres 

RAMON 

Veurà, me 'n alegro; pero estich molt ocupat y no 
puch perdre temps. 

1* El* ET 

Es que *m caso; y la Pia M inda... 

ramon, ab intenció. 

Amich Pepet, aquí es lo meu despaig y aquesta es 
ta meva casa... Compren? 

fei'et, J~€iit lo desentès. 

Ja ho crech! Si la reputació de vostè avuy no la té 
ningú à Bireelona, y la meva germana n' esta més or- 
gullosa!... 

RAMOS 

Bueno, bueno. Píssiho be, pàssiho bel 

(Acompaiiyantlo cap d la porta:) 

PEPET 

Home, déixinveli dir una cosa. (Aturantse y 
rihent.) Cualsevol se creuria que 'm treu de casa. 

RAMON 

Dispensi, pero... 

PEPET 

Es que aquesta falta de consideració ab mí... 

- 

RAMOS 

Donchs ja que vol que li parli clar, sí. Me farà 'I fa- 
vor d' anàrsen y no venir més. 

PEPET 

Per que? 

RAMON 

Perquè no '1 vuy veure per aquí. 

PEPET 

No té la senyora à Ribas? 



Digitized b} 

ramon, cremat. 

Que li he dit que no vingui més à aquesta casa. M* 
ha entès? 

PEPET 

Bueno, home, bueno; ja V entench ara. Y massa que 
T he entès. 

RAMON 

(Aquesta gent esta abusant de mi. Ja n' hi ha un tip. 
Bo!) 

PEPEP 

Vostè hi veu molt: com que m' ha comprés desse- 
guida! 

RAMOS 

Tingui, tingui 'l barret. 

PEPET 

M' ho podia haver dit tjuan ha entrat que no estava 
per deixarme ni un cèntim; y miri, tan amichs... 

RAMOS 

Es que vostè no m* ha demanat res. 

PEPET 

Pero si no m* ha donat temps. Que no li he dit que'm 
casava? 

KAMO.'l 

Es à dir que vostè venia perquè jo... 

PEPFT 

Aixó mateix. Ja 'Is hi tornaré. Perquè 'm deixés una 
íriolera: cent duros... ó cent cincuanta, ó doscents... 
(En tant que en Rantón s' ha anat acostant d la taula, 
ell ha anat alimentant la cantitat; al veure que s' atu- 
ra sens arribarhi, rebaixa la cantitat) ó cent cin- 

cuauta... (Torna en Ramon d anar cap d la taula) 6 

■dos cents..» ó... ó... 

» ■ ■ 

(No sap si pujar ó baixar.) 

r amo n, compta ràpidament. 
Tingui, tingui. Aquí te dosceuts duros. 

PEPF.T 

Gracias. Me fa un gran favor; perquè avuy es lo be- 
nefici d' ella; y afiguris si jo no li regalava una joya. 
■Serà mesquina, es clar... 

(Mirant cap al lloch d % hont ha tret los bitllets.) 

RAMON 

Passiho be, passiho be. 

PEPET 

També li vuy cubrir la escena de violetas perquè es 
■una tiple angelical. Afiguris li sap greu fer «Al agua 
patos»! 

RAMON 

Sí, sí, obsequihila, obsequihila. 

PEPET 

Y com que ara no se 'n troban de violetas... 

(En Ramon V ha dut fins d la porta.) 

RAMOS 

Fàssiho, fàssihr». (Tancant.) Aixís te reventessis! 
-Gracias à Deu qu'estich sol! (Tornant d obrir.) Sal- 
tador, Salvador. 

SALVADOR 

Que mana. Estich trayent la copia. 

RAMON 

■Que no deixis entrar més à aquest ximple. 

SALVADOR 

Si ja li havia dit que vostè no hi era. Sino que s' ha 
ficat aqui de revolada. 

RAMON 

M' ha fet acabar la paciència. 

SALVADOR 

No. tingui por qu' entri més. 

RAMON 

Enllesteix la copia y te'n pots anar. Y que no'm des- 
torbin que tinch molta cosa comensada, y voldria en- 
llestiria. (En Ramón està assegut prop de la taula.) 

SALVADOR 

Aquí sobre té una carta. (Surt Salvador.) 

RAMON 

Bueno. (Acaba d'escriure y agafa desprès la carta.) 
De la Felicia. Si 'ni va escriure ahir! (La deixa sense 
obriria) Aquesta xicota 's torna pesada. Per tonterías 
^estich! 

ESCENA IV 
PIA MUNDÀ, RAMÓN 

pia mundà, obrint un xich la mampara. 

Tat! 

RAMON 

Qui hi ha? (Malhumorat, escrivint.) 

pia mundà, obrint mrs. 
Que dona permís lo senyor advocat? 

ramon, aixecantse molt alegre. 
La Pia Mundà! Tu per aquí? Donchs que passa? 

PIA MUNDÀ 

Com que no has vingut à dinar... Com hem quedat 
aquesta nit? 

RAMON 

Vina, dona, vina y asséute. (No s'asseu.) 

0 PIA MUNDÀ 

Saps qu* es molt amable M teu dependent? M' ha dit 
que ja 'm coneixia y m' ha fet entrar desseguida. (En 
Ramon posa 7 baldó d la porta mampara.) Tens un 
despaig molt bonich... Sino que jo te V arreglaria més- 
bé. No hi ha prou gust. No 'n sap. 

♦ 

RAMON 

Què hi trobas? 

PIA MUNDÀ 

Be, que marxem ó no marxem aquesta tarde? 

RAMON 

Aquesta tarde?... Pero si ja hi som à la tarde. 

PIA MUNDÀ 

Be, noy, be! Ab aquestas me surts? Cóm hem que- 
dat, te dich? 

RAMON 

Que *ns en aniríam, sí; pero... 

PIA MUNDÀ 

Veuràs, cada dia *m dius 1' endemà, y à última hora 
'm surts ab peros y ab peros... Ab aixó no vuy més in- 
convenients; y sino me 'n vaig, y. .. 

ramos, rihent. 

Y qué, veyàm, y qué? 

PIA MUNDÀ 

Y renyim. 

RAMOS 

r 

Embustera. Si no podem renyir may, may, tu y jo. 

PIA MUSDA 

Si no ni' has deixat acabar. Y renyim fins... d' aquí 
una estona. 

RAMOS 

Be, qué vols, vaja; que f.iré lo que vulgas; tot, tot lo 
que vulgas. 

PIA MUNDÀ 

Que 'm cumpleixis !o que m* has promès tantas ve- 
gadas. Que 'ns en anem à passar uns quants días lluny 
d' aquí. Los dos sols, sense saber res d' aquest mon. 

RAMOS 

Si, sí: si fa temps que ho somnio, créume. 

PIA MUSDA 

Donchs no *n parlem més; y cap al carril, corre. 

* 

- 

RAMON 

Peto... qu' ets boja? Que no saps que jo no puch 
aixís com aixts?... Que jo tinch molts compromisos?... 

PIA MUSDA 

Tu no més ne tens un de compromís. 

RAMOS 

Molts. 

PIA MUSDA 

Un, un! Tu m' ho has dit cent vegadas: lo d' esti- 
marme a mi sola. 

5 

RAMOS 

Estimarte à tu sola, sí. Ja ho saps: per tu, Pia Mun- 
dà, soch capàs. 

PJA MUNDÀ 

Si, de res. Y veuràs, no 'm fassis discursos. Déixam 
dir à mí: jo ja ho tinch tot llest; he anat à veure 'l pis 
d' en Pepet; li he pagat lo lloguer de tres mesos, y Ms 
mobles... Te ui\piset, noy, qu' es un niu d' amor. Ab 
això ja 's pot casar quan vulga. Ara aném à nosaltres. 
Tu tens la dona à Ribas; en la carta d'ahir te deya que 
s' hi estaria quinze días més, que tan à ella com à sa 
germana li provan molt. Ab aixó som lliures per uns 
quants días. Aném. 

RAMON 

Es que he rebut uua altra carta de la Felicia. 

PIA MUNDÀ 

Y no m* ho deyas? Qué vol? 

RAMON 

Ara ho sabrem: esperat. 

PIA MUNDÀ 

Veyàm qué 't diu. Veyàm, veyàm. 

ramon, ment res la obre. 

Tinch tres plets que 'm vé molt malament lo deixar- 
los, y per demà tinch senyalada una vista... que's trac- 
ta d' un divorci... 

(Ella arronsa las espatllas. Va d pèndreli la carta: ell 
no se la deixa pendre.) 

PTA MUNDÀ 

Llegeix, llegeix. Qué 't diu, veyàm, qué 't diu. 

(Quan ell comensava d llegir depressa y en veu baixa, 
ella li pren la carta.) 

RAMOS 

Vero dona! Es de la Felicia!... 

(Of's de que li hagi pres.) 

pia mi'n ha, ofesa. 

Té, té. (Rebregantli nirviosament al tornarli.) Es 
•de la Felicia! Més tonta jo que... 

RAMOS 

Ja t' has enfa lat! De que V has enfaJat ara, veyàra? 

pia ml sda, molt s'ria. 

De res. (Ell va d llegir la carta, ella li priva.) 
E* que s' ha d' acabar aixó; que jo no puch, no puch, 
no puch resistirho mis. O la teva dona ó jo: que tu ja 
ho saps. 

RAMOS 

Tú, tú y tú. 

PIA MUNÜA 

Escolta: no 'n podrías aneglar un altre tu de divorci? 

RAMOS 

Quin? 

{FM prova altra vegada de llegir la carta y ella li tor- 
na d privar.) 

PIA MUNDÀ 

El teu ab la teva dona. 

RAMOS 

Jo divorciarme?! 

(Ab cert despreci y disgust de que ella li digui.) 

pia mundà, mirant lo fit àfit. 
Y ptr què no? 

(Pausa. Se queda tt mirant fixos, callats.) 

RAMOS 

Mentrestant no sabem si la Felicia ha mudat d' in- 
tent y pensa entornàrsen. 

PIA MUNDÀ. 

Tens rahó, tens rahó. Llegeix, corre. 

ramos, llegint. 
«Estimadissim Ramon...» 

pia mundà, pegant un cop al paper. 
Al gra, al gra! Pts! Estimadíssim! 

RAM ON 

Si no llegeixo no sabrem... 

PIA MUNDÀ 

Mare de Deu, quina lletrota! 

(Va llegint per sobre la espatlla d' ell.) 

RAMON ' 

*Estich molt preocupada y esperimento sensacions 
molt estranyas.» 

PIA MUNDÀ 

Cà! 

RAMON 

Es molt romàntica. »Estich trista, y quan se fa fosch 
creix la meva tristesa, y 'm venen ganas de plorar...* 
(Riu baix Pia Mundà.) No sé de qué rius ara. 

(Mohstat.) 

PIA MUNDÀ 

Perquè tot aixó es mentida; qu' esta molt alegra, que 
ja ho sé jo. 

RAMON 

Qu' has de saber tul 



Ja ho sé jo, 't dich. 

PIA MUNDÀ 



RAMON 

Pts! »Desitjo que 'm vinguis à veure; perquè tinch 
por de mi mateixa si m* abandonas tant. Fes un sacri- 
fici y vinaten à Ribas a passar alguns días ab mí.» 
(Ab certa satisfacció.) Ja ho veus. 

pia mundà, seguint la lectura. 

»Si no vens creuré... (Ull aparta la carta perquè 
no llegeixi, mes ella li agafa la mà per acostarse la 
earta.J »Si no vens creuré que 'ai vols deixar à h 
meva sort...> 

ramon, llegint. 

»A la meva sort...* (Ella segueix llegint baix, allar- 
gant lo cap per sobre la espatlla d'en Ramon ) «Y faré 
un disbarat cualsevol...» 

■ 

HI A MUNDÀ 

CuaUevol, ab mayúscula! Ni sap escriure ni res! Qui 
deu ser aquest... cualsevol? 

ramon, violent. 

Ja t' he dit que no m' agradi que te 'n riguis de lo 
que 'm diu la meva dona! 

pia mundà 

Donchs jo me n' enrich! (Riu rabiosa.) D' ella 
y de tu! (Torna à riure fort.) 

ramon, agraviat, plegant la carta. 
All! Deixemho corre. 



pia mundà 

Si, sí, deixemho corre. (Rihent nirviosa.) Y tu 't 
quedas ab la teva dona, que pera res te necessito. Ja te'n 

pots anar à aixugarli '1 plor, que Ja pobieta no 's pot 
estar sola. 

> 

RAMON 

Mireu, no 's poden aguantar aque»tas CQ$as! 

(Tirant furiós la carta sobre de la taula.y 

PIA MUNDÀ 

4 

Si, si: ves, ves a distréurela tu, que no 's distre- 
gués ab un altre; que prou que *s veu qu ? es una ro- 
màntica de las que van lluny. Ja farà carní ja, que ja 
ho veig venir. 

ramon, exaltant se. 
Be, calla! Que vuy que callis! 

na mundà, rabiosa, rient. 

Y sí que 'n farà 't dich. Si ja no l'ha fet tot, tot. Y sí 
que P ha fet tot lo camí, sí! 

rXmos, fora de si. 
Ara si qu'hem acabat, y per sempre! 

- 

PIA MUNDÀ 

Per sempre, sí! Sí qu' hem acabat! No M vuy un ma- 
rit que consenti!... 

RAMON 

Més bèstia jo!... (Anant cap d la porta mampara y 
treyent la balda. Ella riu.) Vésten! Ja pots sortir des- 
seguida! 

(Desprès de dirli 's gira d' esquena à ella. Pia Mundà* 
*s queda parada. Pausa. Desprès corre à ell y'l gira 
pera mirarli la cara.) 

PIA MUNDÀ 

A mí? M* ho has dit à m: que me 'n vagi? A mi? 
M* has tret à mi de casa teva? Ets tu qui m' ho- 

ha dit? Ramon, Ramon?... {Ell s' asseu y 's tapa 
la cara ab las mans.) Esta bs! Esta molt be! Ara ho 
veig clar tot;- ara ho veig perquè 'm volías. Pero 
consti qu' ets tu qu» ha vingut darrera meu, qui m'. ha 
perseguit à tofas horas. Consti que si jo he faltat à la 
teva dona dihente lo que t' he dit, tu que hi tens obli- 
gacions ab ella, que jo no n' hi tinch cap, tu hi has fal- 
tat cada dia, tu la has insultada à cada hora dihentme 
que m* estimavas à nií, no més que à mí! Miserable! 
Vil! (Plorant.) Ab quin dret has vingut à ferme per- 
dre la meva tranquilitat, a tréurem aquest aburriment 
de viure que jo sentia? Perquè jo, sí, aixó es veritat, jo 
he sigut una mala dona, una esposa dolenta; ho he si- 
gut, sí. Lo meu marit era un home digníssim y jo en- 
cara no sé com va ser que 'm vaig cegar per un altre, 
com una cualsevol, y'l pobre's va matar!... Y jo, que si 
m' hagués perdonat potser m' hauria alsat altre cop y 
hauria tornat à ser una dona honrada, vaig portar 
desde aquell dia '1 castich à sobre, devant de tothom. 
Era la dona d' un que 's va pegar un tiro per ella; y ab 
las donas que portan un reclam com aquest tothom hi té 
dret; lo mon se creu que som de tothom nosaltres! Y tu 
t' ho vas dir quan me vas trovar; y enlloch de compa- 
dirme y deixarme passar ab respecte per la meva des- 
gracia, m' has explotat pera tu, enganyantme vilment, 
emborratxantme de felicitat! Perquè ho he sigut felís ab 
tu, no m* amago de dirho, felís, sí, sí, ab una felicitat 
que ja no se 'n pot desitjar més ni somniarne d' altra! 
(Plora desesperada.) Perquè jo t' he estimat com no t' 
ha estimat ningú, ningú! Pobra de mí, que soch desgra- 
ciada! (Plorallarch y amargament.) Mes ara... (Re- 
fentse rabiosa al mirar la carta qifella rebrega y rebat 
sobrs ta taula.) Ara tot s' ha acabat, que m' has in- 
sultat, que m* has tret! Tot, tt t s'ha acabat, qu'ara 'm 

fas fàstich, y sols mereixes despreci! Sí, sí, 'm fas fàs- 
tich, me fas fàstich! 

(Co freni cap d la porta pera sortir.) 

RAMON 

Pia Mundà, no! No te 'n vagis! 

HA. MUNDÀ 

Vés!; que tinch més dignitat que tu; encara més 
que tu! 

ramon, agafant Ja. 
Espérat! Escóltam! 

PIA MUNDÀ 

Déixam anar! Déixani anar! 

RAMON 

Si no te 'n aniràs! 

FIA MUNDÀ 

Sortiré! (Ell se posa devant de la porta.) Y 'm ven- 
jaré de tu! Sí, sí; qu'ets un cobart! Que m' has maltrac- 
tat, cobart! 

RAMON 

Escóltam! 

PIA MUNDÀ 

Me venjaré! Me venjaré! Y 't moriràs de ràbia; que 
serà horrorosa la venjansa! 

RAMON 

Sí, sí. No te 'n vagis! 

PIA MUNDÀ 

Y mira, Deu sap si ja m' he venjat à n' aquestas 
horas! 

» 

RAMOS 

Bueno, sí, bueno; tot lo que vulgas. Pero e?cóltam. 
Després te 'n aniràs si vols, pero escóltam. (Ella s* 
atura y -acabarà per caure asseguda en una cadira.) 
Te vols venjar de nií, veritat? Vols venjarte forsa, for- 
sa? Vols pe n d re una bona venjansa? Donchs fesho! 
Castígam! Fes de mí lo que vulgas; mes no te 'n vagis 
aixís! Que jo ja no puch viure sense tu, que tu ja ho 
saps! Que jo vuy que m' estimis!... 

(Ell seguirà dihent.) 

pia Mt sDA, alsantse. 
Ah, noi Aixó no! 

RAMOS 

... Y que 'm perdonis! 

PIA MUNDÀ 

No, jo no vuy res de tu! 

RAMOS 

Jo vuy que'm perdonis, Pia Mundà, de tot lo que t'he 
dit aquí, ara mateix! Perdónamho, sents? Perdónamho! 
Vols que t' ho demani de ganolls? Com vols que t' ho 
digui!... Mànamho tu, y veuràs si ho faré! 

PIA MUSDA 

Me. venjaré! Me venjaré! 

RAMOS 

Mira, escolta: jo t'ajudaré à q-je 't venjis. Sí, sí; 
fesho. Qué farém pera que 't venjis de mí? Dígaho, 
dígaho! 

PIA MUSDA 

Miía: ja estich serena. Adeu, ara. 
(S' aixeca rihent dels propis pensaments de venjansa.) 

RAMOS 

Oh, no te 'n aniràs d' aquesta manera! Mira, mira 
com te tinch subjecta, perquè tu ets la meva Pia Mun- 
dà! La meva Pia Mundà que 'm goberna, perq\ie jo na 
soch res devant d' ella, ni vuy ser res qu' ella no ho 
vulga! (Ell li /<•' agafa Jas las mans y las hi acosta à 
la seva pròpia cara parlantli baix.) Venjemnos! Ven- 
jemnosl Corre, corre! 

l'IA MUNDÀ 

Kscolta. Qué li farías tu... à la dona qu' enganyés al 
seu marit, que tingués un amant? 

RAMOS 

Qué li faria?... 

ma mundà, ab energia. 

Si tu fossis lo marit, qué li farías? Si ella tingués un 
amant? Si 'Is sorprenguessis? 

RAMOS 

Pia Mundà, per Deu! 

pia mundà, insistint rabiosa. 
Qué li farías? Te dich qué li farías? 

RAMOS 

■ 

Si ja ho saps! La mataria ó V abandonaria per sem- 
pre. No, no: la mataria. 

PIA MUNDÀ 

Res més. Ja tot està olvidat per mí. 

(Donant un pas cap d la porta ) 

RAMON 

No te 'n vagis! 

l'IA MUNDÀ 

Sí, me 'n vaig: pero ab tu. 

- 

RAMON 

Ah, gracias, gracias. Y escolta: jo no sé si la estima- 
ció que 't tiuch es bojena ó no ho es; jo no més sé que 
t' estimo y t' estimaré d tu sola. Sempre, sempre, sem- 
pre à tu sola! 

PIA MUNDÀ 

Mes, aquesta carta... 

RAMON 

Te, te la carta; com tot. (Esqueixantla y Ucnsant- 
la+) Ja esta: que vols ara? 

0 

PIA MUNDÀ 

Lo que 'm tens promès. Anémsen uns dias de Bar- 
celona.' 

ramon, mirant lo rellotje. 
Mira: son las sis... Ho deixaré tot, surti com surti. 

PIA MUNDÀ 

D' aqui una hora y mitja marxa '1 tren de Fransa. 

RAMON 

Vindré desseguida! 

PIA MUNDÀ 

Nos trobarem a la estació. » 

RAMON 

Està dit. 

PIA MUNDÀ 

Per Deu no m'enganyis! 

RAMON 

May Pia Mundà, may, que fins ara no ho veig quant 
t' estimo. 

PIA MUNDÀ 

Fins ara mateix, donchs. 

RAMON 

Fins ara. Adeu. 

IMA MUNDÀ 

Adeu^, adeu. (Surt ella ràpidament.) 



ESCENA V 
RAMON, SALVADOR, TOMÀS 

- 

RAMON 

(Tiuch u tia hora escassa) (Cridant.) Salva ior. To- 
màs. (Quina culpa 'n tinch jo si no me 'n puch estar d' 
aquesta dona!) 

SALVADOR 

La copia ja esta llesta. Vostè dirà si s* ha d* afegir... 

ramon, cridant. 

Tomús. (A Salvador ) Mira: ab aqueixos papers... tu 
mateix, sents? En quant al plet d'en Truyllas, que s' ha 
de fallar demi passat, si es en contra que s' apeli. En- 
tens? Perquè... (Entra Tomàs de la esquerra.) Si no 
has de venir quan te demano ja te'n pots anar de casa. 

TOMÀS 

Es qu' estava... 

RAMON 

Eatavas, estavas! Ves, y ab 1' Antònia arregléumï la 
maleta, com 1' any passat quan vaig anar à Ma.lrid. 

TOMÀS 

Sí senyor, sí. 

RAMOS 

Pero desseguida, que marxo d' aquí una hora. 

TOM \S 

Que vol que hi posem?... 

RAMOS 

No ho sé, com V any passat. Y correràs à avisar un 
cotxe. 

TOMÀS 

Si senyor, sí. (Surt per la esguerra.) 

SALVADOR 

Que se 'n va ara? 

RAMON 

Ara, d* aquí una estona. . 

SALVADOR 

Es que te una junta aquí ab... 

RAMOS 

Ja ho sé. Digas qu' he tingut d' anàrmen ab molta 
urgència. Y que... (Asseyentse y regirant papers.) 

SALVADOR 

Per demà à la mateixa hora? 

RAMOS 

No, no, que la tingan ab un altre. 

SALVADOR 

Que no serà aquí demà? 

RAMOS 

No. 

SALVADOR 

Y T informe?... 

RAMOS 

Tens rahó. Que aplassin la vista qiT estich malalt. 

SALVA. DOR 

Y si diguessin. v 

R AMOS 

Qu' estich malalt te dich! Y a cualsevol que 'm de- 
mani, qu' estaré fora alguns días. 

S\LVADC)R 

Recordis que M dijous fineix lo termini de... 

RAMOS 

No sembla sino que t' hagis proposat mortiücarme! 
(Cremat cridant.) Ara mateix me 'n vaig a Paris, 
per... per un plet molt important. Y encare que i mon 
s' enfonsi no tornaré tins d' aquí deu ó dotze días! 

salvador, molestat. 

■ 

Bueno, bueno. Està bé. (En Ramon segueix escri- 
vint. Y... si convé escríureli, ahont? 

p 

RAMOS 

Home!... (Cridant cremat.) A la llista de correus! 
A la llista de correus! 

SALVADOR, OpS. 

Passiho bé. 

ramos, contrariat d' ell mat r ix. 

Pts. Ay! (Sospirant.) Salvador! (Anant lo à tro- 
bar carinyós.) Cúydat de tot, sents? Ks una cosa... 
que... que me 'n haig d' anar alguns días. (No hi ha 
més remey! Haig d' anarhi!) Estigat forsa per aquí 
casa: jo t' ho agrahiré molt, sents? Que tinch en tu tota 
la conüansa. 

SALVADOR 

No passi ànsia, que faré tot lo que hi sàpiga, per- 
què... 

ramon, interrompentlo. 
Ja ho sé, ja ho sé. Dónam la mà. Fins à la tornada. 

\ SALVADOR 

Donchs passiho bé. (Surt estranyat.) 

ramon, apart. 

(Ay, no me 'n recordava! Cuatre paraulas à la Feli- 
cia y 'm vindrà just lo temps.) (Va d escriure.) 

tom as, de la porta esquerra. 

Senyoret. 

ramon, tot escrivint. 
Ja està la maleta? 1 -j 

TOM AS 

Sí senyor. 

RAMON 

Y '1 cotxe? Està '1 cotxe? 

TOM AS 

Es que... Es que la senyoreta ha arribat. 

ramon, escrivint sense fixar shi. 

Qui es qu' ha arribat? 

# 

TOMÀS 

La senyoreta que es aquí. 

(Se la sent d dintre que renya d algú.) 

RAMON 

Qu' es aquí la Felicia? (Tomàs fa que si ab lo cap.) 
(Pero si no pot ser! Quina contrarietat més grossa!) 

(En Tomàs ha sortit per la esquerra.) 

ESCENA VI 

FELICIA, RAMON y TOMÀS quan s' indiqui. La Felicia 
entrarà per la porta lateral encara ab vestit de viatje y som- 
brcro. 

felicia, dintre, renyant. 

Es que no li han entregat la carta, perquè hauria 
vingut à rebrem. 

RAMOS 

\ (Y ara que faig!) 

felicia, entrant molt alegra. 

Y à tu no sé si 't fassi mala cara. Mireu qu' es prouf 

(Ella V abrassa.) 

RAMON 

Y per que? 

FELICIA 

No venir à la estació, dolent! 

RAMON 

Ves qui s' ho havia de pensar!... 

FELICIA 

Si en la post-data t' ho deya! Estich més contenta de 
ser aqui altra vegada! Abràssam, home, abràssam! (S r 
abrassan altre cop.) Ara sí que ja uo me'n aniré may 
més! May més! 

RAMON 

Veus? Me 'n alegro. (Contrariat.) 

FELICIA 

. 

... Perquè allà 'm venían unas caborias!... Sino que 
en agafant lo tren ja tot ni' ha passat. Y are no més 
penso ab lo meu Ramon, que tenia unas ganas de 
véuret! 

ramon, no sabent què dir. 
Y... la teva «germana també deu haver baixat. 

FELICIA 

M* estimas forsa, Ramon? Forsa? 

R AMOM 

Ves ab que surts ara! 

felicia, mirantlo fixo. 
Escolta: com es que \n rebs d' aquesta manera? 

RAMON 

De quina manera? Content, es clar; sino que tu no 
te 'n adonas y ets molt variable, noya. Tan aviat que 
t' estaràs à Ribas quinze dias més, com que te 'n can- 
sas do cop y~. 

FELICÍA 

Y aixó perquè he vingut, veritat? 

RAMON 

No, dona, no. Sino que devegadas no s' enténgayre 
la teva conducta. Y à la teva edat s' ha de tenir més 
seny. (Malhumorat.) 

FELICIA 

Qu' hatirías volgut que m' estes à Ribas? Jo vuy que 
nV ho diguis clar, Ramon. 

' RAMON 

Veuràs, ja fa molt temps que som casats y tu no te'n 

fas càrrech; y jo estich forsa ocupat en assumptos que 

6 

scn molt seriós. Mirat, ara mateix... (Trayent bitllets 
de Banch d' un calaix y ficàntsels d la cartera.) Per- 
què qui n<5 travalla, noya... 

FELICIA 

Que 't trovas malalt, eh? 

ramon, malhumorat , frenètich. 
Ves, aixó es la que m'enfada! Aqueixas cansonerías! 

tom as, desde la porta lateral. 
Senyoret... 

RAMON 

Qué vols? 

TOMÀS 

Hi hn *i cotxe. (Se y n torna.) 

RAMON 

Sí, sí. (Mira'l rellotje.) Y que'm vindrà ben just. 

FELICIA 

Qué hi ha? 

RAMON 

r 

Estigas ben contenta, senti? Y deixat de caborias. Jo 
sobretot y tothom soch lo teu marit, y sempre, encara 
que tinch molts mals de cap*, à tu 't considero com una 
cosa qu' està per sobre de tot, perquè es part de mí 
mateijft (Carinyósy frenètich.) 

FELICIA 

Qué vols dir? 

RAMON 

Que me 'n haig d' anar. (Rient per /orsa.) Si, sí, 
ara mateix; perquè si m* aturo, perdré M tren. 

FELICIA 

Y no m' ho has escrit que te 'n anavas! 

RAMOS 

Si ha sigut de cop y volta, dona. 

FF.L1CIA 

Ahont te 'n vas? 

Ramos 

Ja t' escriuré. Me 'n vaig à París. Adeu, adeu. 

felicia, suplicant. 
Ramon, esperat à demà. 

RAMON 

Es cuestió de la carrera. Una junta d' un sindicat... 
Estigas tranquila, sent? 

felicia, abrassantshi. 

Douchs no ho vuy. (Un xich resolta.) No ho vuy 
que te 'n vagis. 

RAMON 

Felicia, tinch la resolució feta, y no consento... 

(Un xich destemplat.) 
felicia, ab fermesa. 
No, no te 'n aniràs; que jo no vuy que te 'n vagisf 

RAMON 

No 'm desesperis! Mira que no sé lo que 'm faig! 

fhlicia, corrent d posar lo baldó. 
Douchs no y nó. (Ferma.) 

ramon, amenassantla y retrocedint. 
Malehit sia!... No sé com me continch y no 't!... 

FELICIA 

Donchs m'està be. Vésten. Sino que al tornar ja no'm 
trobaràs à n' aquesta casa. 



7 6 . ARRAN DE TKMA 

R AMON 

Deu de Deu, no 's pot aguantar aixó! 

FF.LICIA 

Saps perquè me n'he vingut de Ribas? Perquè hi 
havia un home que se »n ha enamorat de mi, y m* ho 
ha dit tot, tot ló que 's pot dir a una dona, ho sents? Y 
jo he consentit en que nV ho digués, fins ajhir, que he 
vist que ja 1' escoltava massa. Y per aixó t' he escrit 
que vinguessis. 

RAMON 

Be, sí; no'n tinch de gelosia, no. Ja m' ho esplicaràs. 
à la tornada. 

' FBLICIA 

Donchs clar. (Posantse devant de la porta.) Que 
no vuy ser sacrificada per tu: que ja m' ho penso que 
te 'n vas à París ab una dona. 

» 

RAMON 

Pero si no es veritat! 

FELICIA 

Donchs jo vinch ab tu. (Ell se desespera.) Mira: 
així* com me trobo. >To dius que '1 tren va à sortir? 
Donchs no 'ns aturem, corre! 

ramon, no sabent què dir. 
No, si... fins me penso que no hi seríam a temps. 

FELICIA 

Probemho. Hi ha '1 cotxe abaix. 

RAMON 

A mí la meva^dona no 'm manarà may; ni's ficarà en 
los meus assumptos. Qué,tantas cansons! 

(Anant à sortir.} 

PELICIA 

Donchs ja que 'm deixas jo .trobaré qui 'm reculli; 
•que t' ho juro, mira, t' ho juro, tot lo que t' he dit 
de Ribas, es veritat; y t' ho juro que si ara 'm deixas 
pera anàrten ab aqueixa dona que tens, jo faré com tu, 
y tindré un amant, un home que ja m' agrada, y que 
m* ha descubert qui ets tu! Y ara ja te'n pots anar, vés- 
te n! 

- 

RAMON 

Es que tot això es mentida! Ningú s* ha atrevit à 
parlarte de mi, ni has deixat que 't diguessin lo que 'tn 
•contas! 

FELICIA 

Es tanta veritat com que jo faré ab tu lo que tu fas- 
sis ab mí. Estem llestos. 

RAMOS 

Donchs ara ja no 'm moch! Y ara 'm diràs qui es 
aqueix home per esbravar.nhi y bofetejarlo allà ahont 
lo trobi! 

FELICIA 

Jo? Jo ara me 'n vaig à casa ma germana! 

ramos, enrgich, 
Felicia, que jo vuy qu' enrahonis! 

(Ella riu desdenyés.) 

ESCENA VII 
PI\ MUNDÀ, FELICIA y RAMON 

pia mundà, dcsde dintre. 

Ramon! 

FELICIA 

Qui es que 'í crida? 

RAMOS 

■v . 

No ho sé pas. Ningú. 

pia mundà, picant d la mampara. 
Obra, obra! 

ramon, d Feliç ia, que hi va. 
Ahont vas? Qué vols? 

FELICIA 

A obrir. Que no sents que 't cridan? 

RAMON 

Ja sortiré jo. 

felicia, d Ramón. 
Apartat, apartat! 
(La Felicia obra la mampara quedant darrera d'ella.) 

pia mundà, entrant resolta. 
Ja ha sortit lo tren. Te podia esperar! 

RAMON 

Pero si hi ha aquí... 

i·ia mundà, al mateix temps qu" ell. 

No m* estimas, no... 

(La mampara s ha tancat Jepressa quedant Felicia 
visible y seguint ab la mirada desdenyosa d Pia 
Mundà.) 

ramon, no deixant la dir. 
La meva senyora... 

FIA MUNDÀ 

Ah. 

RAMON 

Comprenen la seva contrarietat, sino que 'I plet se 
guanyarà de totas maneras... 

* PIA MUNDÀ 

Es que '1 plet... es per mí importantíssim: es de vida 
ó mort... 



RAMON 



Sr, senvora, si. 



I·IA MUNDÀ 

■ 

Dispensim si... 

* RAMON 

Passiho be. 

(Pia Mundà saluda à Felicia ab lo cap, rabiosa, dissi- 
mulant ab prou feynas; y va cap d la porta.) 

pia mundà, d Ramon. 

Passiho be. 

felicia 

Ramon, mira, volia saber com... com se tenia un 
amant! Ara ja ho sé. Ja sé 1 camí. 

RAMON 

Felicia, per Deu! 

FELICIA 

Ara ja ho sé. Tu me n' has ensenyat. Esperat! 

■ • 

R.VMON 

Pero... 

KELtCIA , 

Esperat, esperat. 

(Desprenent se tV ell y sortint per la esquerra.) 

RAMON 

(Quina desgracia!) 



TELO 



Acte tercer 



Saleta de confiansa. Una porta al mitj y altra en un costat. 
Es al mati. Per la porta del mitj s' ha de veure, molt aprop, la 
de la escala. 



ESCENA PRIMERA 



PIA MUNDÀ, PEPET. Los dos asseguts devant d* una taula 
que tí assobre papers y un tinter. 



PIA MUNDÀ 

Ves apuntant. 

PEPET 

Dígas. 

pia mundà, mirant uns papers. 
Al sastre... Aquí 'n veig tres de comptes. 

PEPET 

Vols dir? Veyàm: me pensava... Sí, sí: son tres. 
comptes. S' han de sumar. 

pia mundà, llegint ne un. 
Vuytanta cinch duros* cincuanta cèntims. 

pepet, escrivint. 

Vuytanta sis. (A Pia Mundà.) N' hi poso vuytanta 
sis perquè després al sumar ens embolicaríam. 

pia mundà, per un altre. 
Aquest no més es de trenta duros. 

pepet, apuntant 

Trenta. 

pia mundà, per V altre compte. 

Cincuanta sis duros, deu rals y vint cèntim». També 
'm sembla qu' es honrat aquest sastre: fins los cèn- 
tims justos. 

pepet, escrivint. 
Cincuanta set duros. 

pia mundà, agafant altre compte. 

Ara, aquest. Doscents duros de blondas... Ahont son 
aqueixas blondas? 

PEPET 

te 

Oh, ella se las ha endut també. 

PIA MUNDÀ 

Saps que la teva promesa no tenia gayres modos? 

PEPET 

Es un àngel; siuo que... Tothom ne fa lo que 'n vol. 

PIA MUNDÀ 

Menos tu. Posa: doscents duros. 

i 

pepet, escrivint. 

Do«cents. 

pia mundà, ab altre paper. 
V\\ anell ab brillants... cuatrecents duros. 

■ 

PEPET 

Lo de promesa, saps? 

PIA MUNDÀ 

Pero si 'ls diners per I' anell ja te 'Is havia donat!... 

PKPET 

Oh, es que ab aquells diners, vaig pagar un deute 
que tenia... (Ella va d replicar.) De alashoras que 
tu *t vas pensar que m' havían regalat aquellas acas; 
y també 'm vaig comprar un córdobes. 

PIA MUNDÀ 

- 

Posa: cuatrecents duros. (Ell escriu.) Y P anell 
també se '1 deu haver endut. 

PEPET 

Això 't probarà qu' encara som promesos. 

PIA MUNDÀ 

Ay, infelís! 

PEPET 

De totas maneras: més m' estimo que hagi fugit ara 
que en sent casats. 

PIA MU>JDA 

Ay, sí, si! 

PEPET 

Ja ho veus si es delicada. (Petita pausa.) Mes ma- 
lament ha quedat ab lo teatro que ab mi; perquè ab mi 
encare no hi tenia firmada cap escriptura. 



- 

PIA MUNDÀ 

Bueno: ja V ho pagaré tot aixó. Y t' embarcas avuy 
mateix, veritat? 

PEPET 

Sí, perquè no hi puch estar aquestos primers días a 
Barcelona, que tu ja ho sabs quinas bromas me fan. Que 
ella tenia més anys que jo! Es que tracta ntse d* art los 
anys no s' han de contar may; y més, que la veu d'ella 
es de lo que ella es: veu d' un àngel. Pts! Quins artis- 
ta*! Que si havia tingut!... Que si tenia!.. Enveja; tot 
aixó es enveja. Envidia soe\, que ella deya. (Trayentse 
de la butxaca un paper rebregat mentres Pia Mundà 
suma.) Te, noya, te: are ja hi som. Afegímhi aquest. 

pia mundà, natural. 
Un altre? (V afegeix à la llista.) 

PEPET 

Es una... una gira i Vallvidrera ab la companyia... 
Per cert que va perdre un brassalet, y jo n' hi vaig 
comprar un per V istil, venentme '1 xarret, que havia 
cambiat per aquellas hacas. 

PIA MUNDÀ 

De manera que hem quedat en que jo 't fassi vendre 
tots aquestos mobles y t' envihi Ms diners, desdonant lo 
pis. 

PEPET 

Si. Y féstels valer los mobles, que ja sabs que no s' 
han estrenat. 

pia mi'noa, rihent. 
Faré com si fossin meus. 

PEPET 

Y no 'm tens malícia... per... perquè 'm passan 
tantas desgracias? 

IMA MUNDÀ 

Jo 1 que voldria es que d' aquí en endevant fossis 
ben felis. 

PEPET 

Tant com tu, veritat? 

PJA MUNDÀ 

Jo no ho soch gayre; pero d' aquí à uns quants dias, 
potser no més que horas, ho seré molt de felís. 

PEPKT 

Jo t' asseguro que també ho seré, perquè m' ho co- 
nech que he nascut per comerciant. Mira; lo primer 
que compraré es un cargament de palla pera som- 
breros. Per aixó me 'n vaig à Florència ab lo meu 
soci. que es més aixerít! Afigurat que una vegada 's 
va disfressar de capellà à Saragossa perquè li volian 
badar lo cap, perquè 's va inventar un gas ab un met- 
xero... que no era tal gas, ni tal metxero, y à la prime- 
ra caldera que va fer tot va anar enlayre! (Pia Mun- 
dà esta distreta.) Tu *m diràs que pel sombrero de 
palla ja s' acaba V esliu... Pero que no tornarà V estiu? 
Donchs nosaltres l'esperarem ab los sombreros à la mà. 

pia mundà, srria y distreta. 
Escriu desseguida que desembarquis. 

pepet 

Creurías que avuy me semblas un' altra? Tota sé- 
ria!... 

PIA MUNDÀ 

Es que estich molt amohinada. (AJsantsc.) Y, 
francament, ja voldria que fossis fora. 

pepet, natural. 
Bueno, bueno, 't deixo. 

> 

PIA MUNDÀ 

Jo també tinch la meva empresa; y t' asseguro que 
no hauré d' esperar 1' altre estiu, perquè estich à punt 
d' enllestir!^ tot. (Se sent obrir la porta del pis.) 

PEPET 

Te, mira, un altre paperot. (Se 7 treu tambe de la 
butxaca, rebregat.) Ca, res: corbatas y pipas pel 
viatje... y tonterías que més val no parlarne. 

PIA MUNDÀ 

Déixal, déixal. (Ell lo deixa sobre la taula.) 



ESCENA II 
PIA MUNDÀ, ANTONIETA y PEPET 

- 

ANTONIETA 

Ja soch aquí. 

PIA MUNDÀ 

Que t' ha dit en Rafel? 

ANTONIETA 

Que t'està molt agrahit, y que vindrà desseguida. 

PIA MUNDÀ 

Millor: aixís m* agrada. Enllestirho tot. 

Pepet, deixant altre paper d la taula. 
T' he deixat un altre comptet aquí sobre. 

PIA MUNDÀ 

Adeu, noy, y torna aviat, 

PEPET 

Ni 'm coneixeràs d' elegant. Escolta... 

PIA MUNDÀ 

Ara ab la Antonieta ho tancarem tot y 'ns n' anirem 
cap à casa. 

PEPET 

Escolta: que no valdria més que aquestos comptes 
los pagués jo mateix... 

(Pia Mundà ni 7 sent. Va recullint los comptes.) 

ANTONIETA 

Sí, per quedarte Ms diners una altra vegada. Sembla 
mentida! T' ha posat lo pis, t' ho paga tot, te dona dos 
mil duros pera que fassis negoci, y encare... 

(Renyantlo.) 

PIA MLNDA 

Qué hi ha? 

PEPET 

Res, res. (A Antonieta.) Adeu reganyosa. 

ANTONIETA 

Perdut! Que la estàs robant!... (Pia no ho sent.) 

Pepet, d Pia Mundà. 
Adeu, adeu, bufona. 

PIA MUNDÀ 

Adeu, noy. 

- 

PEPET 

Te, y te, maca. (Li fa un petó d cada galta. Ella 
segueix molt preocupada.) T' enviaré '1 primer som- 
brero que fem. (Desde la porta.) 

PIA MUNDÀ 

No t' estiguis de res. Sents? 

antonibta, burlattiseti. 
Y posa cotxe. Sents? 

PEPET 

A tt| t' enviaré una escombra. 

ANTONIETA 

Ves, ves! (Se sent tancar la porta de cop.) 



ESCENA III 
PIA MUNDÀ y ANTON lETA. 

PIA MUNDÀ 

Es à dir^ue en Rafel vindrà desseguida? 

ANTONIETA , 

Aixis m'ho ha dit. Perquè, segons sembla, li interes- 
sa molt tenir una clau d' aquest pis. Però 'm vols dir 
qué 't passa? 

PIA MUNDÀ 

Me passa, Antonieta, que aquí hont som, potser 
avuy mateix se decidirà la meva sort per tota la vida. 

ANTONIETA 

Sí? Qué hi ha? 

PIA MUNDÀ 

Y jo ho hauré fet tot. Jo. Los ximples s* han deixat 
portar com unas criaturas. 

ANTONIETA 

Qué vols dir? 

FIA MUNDÀ 

Mira: al fugirli la cantant à n* en Pepet me va acudir 
la idea de servírraen d'aquest pis. Y aquí serà M dalta- 
baix, que jo m' hauré sortit ab la meva. Y me 'n riuré 
d'ells; y de la societat, jo, jo, perquè es una hipòcrita. 
Ah, en Ramon! Ara '1 veurém, aral £11 que m' ha fet 
patir horriblement tot aquest temps! Y à la seva dona 
la veurém també. Ah, com riuié jo! Ella que l'altre dia 
à casa seva me va tractar ab lo despreci de la esposa 
ultratjada; com si ella valgués més que jo devant del 
mon, y del seu marit! Ara ho veurém, ara, si valdrà 
més que jo devant d' en Ramon. 

ANTON1ETA 

Que pensas fer? Perquè jo no t* entench 

FIA MUNDÀ 

Mirat, mirat: al tornar de Ribas en Rafel ab la Feli- 
cia, tot ha anat seguint lo seu camí, ell al darrera d'ella, 
y ella deixantse enamorar, m' entens? Fins que las co- 
sas s' han posat d' una manera, que 's veuràn aquí 
mateix, aquí ahont som, ells dos, en Rafel y la Felicia. 
No sé si m' esplíco ara. 

ANTONIF.TA 

Y es obra teva tot aixó? Y tu... 

FIA MUNDÀ 

Jo, jo; tot es obra meva. Jo he anat exaltant à la Fe- 
licia contra '1 seu marit; jo à n' en Rafel 1» ne ajudat, 
1* he incitat, V he llensat cap à n' ella, com una... d' 
aqueixas donas del ofici que *s cobran la procura. 

ANTONIETA 

Oh! Per Deu no rigas! Norigas! Y mira, aixó qu'es- 
tàs fent es repugnant y 't farà arribar no sé ahont! 

7 

PIA MUNDÀ 

Qué saps tu, qité saps tu d' aquestas cosas, si tu has 
sigut sempre de fusta. 

ANTOSIETA 

Jo de tu m'armaria de valor y deixaria à en Ramon. 
(Pia Mundà riu.) Perquè al capdavall ne sortiràs ab 
las mans al cap. 

pia mundà, rihent. 

En Ramon? En Ramon quan ells dos siguin aquí vin- 
drà à trobarlos, que jo li aniré à dir desseguida. (An- 
tonieta s horroritza.) Hi ha 'I cotxe abaix, veritat? 

ANTONIETA 

Sí: pero tu no ho faràs aixó. No ho faràs. 

PrA MUNDÀ 

Per qué no ho faré? 

ANTONIETA 

Perquè aqueixa dona no t' ha fet res à tu. 

PIA MUNDÀ 

Me disputa en Ramon. 

ANTONIETA 

Hi té més drets que tu ab en Ramon. Los te tots. 

PIA MUNDÀ 

Ara ho veurem si 'Is té tots. Y si Ms té que se 'n val- 
gui. (Se sent lo timbre de la porta.) 

ANTONIETA 

Trucan. 

PIA MUNDÀ 

En Rafel es aquí. 

ANTONIETA 



Nï> I' obro? 



PIA MUNDÀ 

Obral. (Dubta Antonieta.) Que vuy que V obris! 
{Surt Antonieta.) (Ah, en Rafel!) 



ESCENA IV 
PIA MUNDÀ, ANTONIETA y RAFEL. 



RAFEL 

. Ja ho veu: tot marxa que no pot anar millor. 

PIA MUNDÀ 

Vindrà? N' està segur? 

RAFEL 

Ella m' ho ha promès formal. Vostè 'm va dir que 
podia disposar del pis desde avuy. 

PIA MUNDÀ 

. Y que no me n* empenedeixo. 

RAFEL 

Oracias. Estich més emocionat! 

(Mirantse de reüll al mirall.) 

PIA MUNDÀ 

Es à dir que vindrà avuy mateix?... 

(L'Antonieta entrarà y sortirà de la escena diferent as 
vegadas.) 

RAFEL 

Està enamoradíssima de mí. Sinó que m' ha costat 
més de donarli entenent!... Ja li he dit à vostè: es molfr 
variable. Un dia 'ra surt ab una cosa; V altre dia al re- 
vés. Afiguris: quan menos me penso encare 'm surt ab 
que s' estima al seu marit. 

PIA MUNDÀ 

Ja ho sé, ja: també las havia ditas jo aquestas cosas. 

RAFEL 

M* ha fet prometre que en aquesta casa no hi hauria 
ningú. 

PIA MUNDÀ 

Ningú sino vostè. Y vostè... que sortirà ara ab nos- 
altres? Perquè ab 1' Antonieta 'ns en aném. 

RAFEL 

Ah, no,'m quedaré per no cridar la atenció... 

PIA MLNDA 

Es à dir que ara, ara mateix... 

rafel, per dissimula/'. 

Ab vostès tinch molta elocuencia. (Aixugantse la 
suhor.) Quina enveja tothom, quan se vaji sabent! 
No li sembla? 

pia mundà 

Molta, molta. 

RAFEL 

Està furiosa contra '1 seu marit perquè li va jurar 
ahir que ja havia renyit ab vostè per sempre; y à la nit 
ella mateixa '1 va veure quan entrava à casa de vostè. 

pia mundà 
Donchs s' ho havia cregut, la bèstia! 

(S J ha de veure 7 neguit de Pia Mundà pera descubrir 
en quina hora hi ha d' anar la Fehcia.) 

RAFEL 

Pobrcta! Pobreta! 

(S' arregla 7 cabell devant del mirall.) 

àntonieta, d Pia Mundà. 

Anem? 

pia mundà, d Àntonieta. 
L' hora, 1' hora en que vindrà ella! 

RAFEL 

Jo desafio à cuajsevol altre home à que 's guanyi la 
voluntat d' una dona tant guapíssima y tant de bona 
societat. (Mira 7 rellotje dissimuladament.) Caram- 
ba, caramba! 

pia mundà, que ho ha observat. 
Que té? Dubta que vingui: ja ho veig. 

(Burldntsen.) 

RAFEL 

Miri si dubto que... (Torna à mirar lo rellotje, sa- 
tisfet. Rihent.) Donchs se 'n va, eh? 

PIA MUNDÀ 

Sí, sí, Àntonieta, de pressa. (Impacienta y rihent.) 

ÀNTONIETA 

Aném. . 

pia mundà, à Àntonieta. 
Se veuràn ara. Correm nosaltres. 

rafel, quan ja han sortit de la escena. 
Pàssiho bé; y moltas gracias. 



94 ARRAN DE TERRA 

i·i k mundà, de mitja escala. 

Pússiho .bé. 

ANTOSIETA 

Pàssiho bé. 



ESCENA V 
RAFEL, després de passejarse cantant à mitja veu. 

RAFEL 

Es clar, à la Pia Mundà li convé désacreditar à la Fe- 
licia perquè en Ramon no més la vulga à n' ella. Com 
si jo no las vegés aquestas traspasserías! (Torna d 
cantar.) Potser se pensa que jo 'm creuré que ho fa 
per 1' amistat que 'm te per... perquè jo era íntim del 
seu marit! (Canta y desprès calla y mira 7 rellot- 
je.) Qu' estich emocionat! (Pausa. Torna à mi- 
rar lo rellotje.) Ja es, si passa no passa, 1' hora. 
(De cop ) Puja algú. (Ràpidament ab lo mocador s'es- 
polsa 7 vestit després s' atura y 's queda escoltant.) 
Res. Pero vindrà, vindrà, vaja si vindrà. (Toca 7 
piano ab una ma sobre la taula sense dir paraula. Se 
treu lo mocador d' una butxaca y se 7 posa en un al- 
tra. Se queda pensatiu y després torna 7 mocador à la 
butxaca d' avans.) No, no. (Mira al sofà fixo y des- 
prés hi acosta una cadira. 5' //*' repensa, y acaba per 
tornar la cadira al seu lloch. Insisteix eh mirar lo re- 
llotje. Se passeja depressa, s' agafa 7 cap entre las 
mans sacudintsel fort, s' asseu y 's deixa caure de cos- 
tat , lo cos y f lcap penjant. De prompte se sent un cop 
de timbre d la porta. Pega un bot.) Ella! (Corre d 
obrir.) Ella es aquí! 

ESCENA VI 

* 

RAFEL y RAMON 

ramon, apartantlo violentment. 
Apartis! (Entrant d la escena.) (Ahont es? Ahont?) 

rafel, desde la porta. 
(Aixó si que...) (Desconcertat.) 

RAMON 

(No hi ha ningú. Potser...) 

(Dubtant en passar d altra habitació.) 

RAFEL 

Que se li oferia? 

ramos, contenint se. 
Me coneix, veritat? Vostè 'm coneix? 

RAFEL 

Si senyor, d' un dia à casa de la... 

RAMOS 

Està be, esta be. (No ha vingut encare. N' estich se- 
gur.) (S' asseu al soja. Rafel està dret.) Com vostè 
compendrà vinch à estarmhi molt temps en aquesta 
casa; moltas horas, encare que sigui à passarhi tot lo 
dia. 

RAFEL 

Vostè deu demanar per en Pepet. (En Ramon no 
contesta.) En Pepet ja no s' hi està en aquest pis; 

avuy mateix marxa à Gènova... Y que de segur que ja 
ha sortit lo vapor. 

(Pausa llarga. En Ramon assegut respira com si s' 
ofegués no sentit possible amagar la emoció rabiosa 
que sent. En Rafel no sab que fer: mira desesperat 
cap d la porta, tement que d' un moment d V altre 
truquin.) 

RAMON 

D' aquest pis en disposa la Pia Mundà, no es aixís? 

RAFEL 

Si senyor. 

RAMON 

Aixó mateix. Be, be: està molt be. 

(Rihent y alsantse desprès rabiós.) 

RAFEL 

Y jo precisament quan vostè ha trucat anava i sortir. 

RAMON 

Sí? Vostè anava à sortir, eh? 

RAFEL 

Perquè !a Pia Mundà ja no vindrà. Son las... 

ramon, ab intenció. 

Jo també m'ho penso que no vindrà ningú. Sino que 
jo m' estaré aquí, ho sent? 

RAFEL 

Li ha dit à vostè que vindria la Pia Mundà? 

RAMON 

Y à vostè? (Pausa; Rafel no respon.) A vostè si, 
veritat? A vostè sí que li ha dit que vindria? (Riu.) 

RAFEL 

Jo ab lo seu permís me retiraré. 

RAMON 

Ah, no; vostè no se 'n auirà. Vostè s' estarà aquí 
ab rní. 

RAFEL 

Ho sento molt, pero... 

ramos, energich. 

Vostè s* estarà aquí ab mí!... (Fingint naturali- 
tat.) Fins que vingui la persona qu' espcrèm. Ah sí, 
si. No 'ns en podèm anar ni vostè ni jo. Això fora una 
acció de mal gust, de gent mal educada, una grosserta! 

RAFEL 

Home, no sembla sino... 

RAMON 

Perquè jo ja sé què faria vostè si se'n anava: se 
quedaria al carrer esperant la nostra visita, pera que 
no 's molestés pujant. 

RAFEL 

Jo 'm penso qu' estich ab lo meu dret fent lo que à 
mi 'm couvinga, y que vostè no pot... (Cridant.) 

RAMON 

Calmis, calmis. 

rafel, cridant. 
Y que vostè no pot privarme i mí de fer lo que 'm 
dongui la gana. 

RAMON 

Que no cridi! Que no vuy que cridi! Vostè lo qu e 
vol, es que se '1 senti de la escala. No cridi, no cridi! 

(V ha agafat per un bras.) 

rafel, desfent sen. 
Déixim! Que 'm deixi! 

RAMOS 

Te rahó, te rahó. Dispensim. No he tractat de mo- 
lestarlo. Dispensim. (Sempre ab energia reprimida.) 
Y segui, segui, tingui la bondat de seure. 

(En Rafel s' arronsa d* espatllas per lo que pot suc- 
cehir, y s' asseu.) 

RAFEL 

Endevant: ja que s' hi einpenya... 

(En Ramon se treu un puro y l encén. En Rafel, entre- 
tant, mira dissimuladament lo rellotje, manifestant 
alegria per creure que ella ja no vindrà.) 

RAMON 

Eh! (Lh nsant lo puro y aixecantse.) Sap que co- 
mensa à trigar la... Pia Mundà? Y que potser s' ha ri- 
gut de... nosaltres, y no vindrà? 

(Sarcàstich. Anant se també convencent de que no vin- 
drà la Felicia.) 

RAFEL 

Si ja li he dit. 

RAMON 

Sino qu' es estrany una cosa. Sembla que vostè hau- 
ria d' estar contrariat de que no vinguessin, y vostè 
està satisfet de que V hagin enganyat, de que s' hagin 
burlat de vostè. 

rafel, ja mes seré. 

Es que de qui s' han rigut es de vostè, fentli creure 
que jo esperava à la... • 

ramon, interrompcntlo furiós. 
A la Pia Mundà! 

rafel, un xich cohibit, 
Mès li diré: jo li prometo à vostè, jo li asseguro que 

es un error, que aquí hi ha una calumnia, perquè no 
havia de venir ningú à trobar me. 

(S* aixeca anant cap d n' ell.) 

ramon, sense poder se contenir. 

Donas, cap; es clar! Homes, si! Un home com jo per 
ferlo malbé à vostè; per... 

RAFEL 

Jo li juro... per qué vol que li juri? (En Ramon va 
à interromprel y s' atura ab satisfacció convensut 
ara de que no havia de venir la Felicia.) Jo li juro, 
créguim, que no hi ha res de lo que vostè 's pensa. 

RAMON 

Y qu' es lo que 'm penso jo? Què sap vostè? Què 's 
creu vostè de mí? Iníelis! Ximple! 

RAFEL 

No, sino vuy dir aixó. Vuy dir... 

RAMON 

Vostè lo qu' es, es un presumit; un tonto carregat d' 
orgull, dels que 's creuhen que tot lo mon es seu, y 
quan vé la ocasió 's callan com à cobarts que son, y no 
gosan a plantar cara!... 

RAFEL 

Don Ramon, no consento que... 

RAMON 

Y à mí qué se me 'n dona que vostè ho consenti! 

RAFKL 

Perníétim. 

RAMON 

Y quina por de res me pot fer vostè à mí? Presumit! 
Brètol! 

rafel, plantantli cara. 
Donchs s' ha acabat, li dich! 

ramos, fora de si. 

Y qui vol que li fassi cas à vostè?... (Se sent lo 
timbre de la porta. Queda n parats V un devant del 
altre, mirantse fixament. Pausa.) Vagi à obrir. 

RAPEL 

No! 

ramos violent mes en veu baixa. 
Que vagi à obrir! 

RAFEL 

Que no! (Repensanshi.) Sí, si: ja hi aniré jo. 

ramon, repensantshi també. 
Ah, no! Que vostè li diria que se 'n vagi. 

RAFEL 

Jo, jo obriré. 

RAMON 

Apartis! Jo! 

(Los dos volent apartar V un à V altre, han anat d la 
porta. En Ramon serà qui obra.) 



ESCENA VII 
FEL'CIA, RAMON y RAFEL 



FEL1CIA 

Ah! Deu meu! 

ramon, arrossega ntla à la escena. 
Deu!... Oh Deu!... 

rafel, d Ramon. 
Escolti!... Jo li asseguro... 

(En Ramon empeny d Felicia que cau sobre 7 sofà.) 

ramon, d Rafel, 
Y vostè à fori desaeguida! 

RAFEL 

Permetien... 

ramon, sense deixarlo enrahonar. 
Ja '1 trobaré à vostè! A tora! A forar! 

rafel, d la porta. 
Escolti... Es que jo... 

RAMON 

A fora! 

(Tirantlo escalas avall y tancant de cop la porta del 
pis.) 



ESCENA VIII 
FELICIA y RAMON 



RAMON 

Y tu!?... Y ets tu mateixa!? Tu, la qu' ets aquí!? Y 
has vingut per aquest home!? Jo t' haig de matar! (S'ha 
tret un revòlver, mes baixa 7 bras cap d terra.) Aqu: 
mateix; aquí mateix vas à morir! Aixécat! (Se passa'l 
revòlver d la mà esquerra y ab la dreta violent ment 

alsarà d la Felicia.) Que t' aixequis y enrahonis! Qu' 
enrahonis! Lo que havías de dir à aquest home dí- 
gamho à mi, à mi mateix, cara à cara! Que 't vuy sen- 
tir, que 'm vuy convèncer de qu' ets tu mateixa! De 
que es la meva esposa la qu2 es ara en aquesta casa! 
(Ella s' escorra fins d quedar asseguda de cualsevol 
manera en una cadira.) Ah, callas ara!? Mala dona!? 
Perduda!? Eurahona! Que jo vuy qu' enrahonis! (Aga- 
tantla pel bras.) Qu' enrahonis! Qu* enrahonis! 

(Removentla.) 

felicia, resolta. 

No, no! Que jo vuy que 'm matis! ( En Ramon re- 
trocedeix y s' amaga 7 revòlver darrera seu.) Que jo 
vuy que 'm matis! Que jo vuy que 'm matis! 

RAMON 

Ah, sí:'t mataré; que m'has enganyat com una cual- 
sevol qu'ets; com una dona de carrer qu' es de tothom! 

FELICIA 

Si, sí; jo, jo. Sino qu' encare no he sigut sino de tu; 
no més que de tu! Pero si no 'm matas ara (Ell s* 
aparta.) ho seré d' un altre! Màtam, màtam! Jo vuy 
que 'm matis! 

RAMON 

Calla! 

(En Ramon, tot apartant lo revòlver per por de no po- 
derse contenir, posa la mà ab ell sobre la taula, dei- 
xantlo en certs moments y en altres posanthi altra 
vegada la mà assobre pera tornarlo à agafar.) 

felicia, desesperada sempre. 

Si ho seré, ho seré del que 'm vulga, del que vinga 
í\ trobarme! 

RAMOS 

Calla! Que callis! 

FELICIA 

Estich boja, jo! Estich desesperada! M' estich morint 
rabiosa! Y he vingut aquí à trobar un home! (Girant' 
se ben de cara d ell.) Sí, sí: jo, jo. (Ell va cap d ella 
y 5' atura per lo que sentirà.) Que ab tu n* he après 
à no tenir conciencia y à ser una cualsevol, una, una... 

(En Ramón precipitantse sobre d* ella li tapa la boca 
mitj escanyantla. Ella seguirà enrahonant quedant 
ell per últim abatut.) 

RAMON 

Cap més paraula! Cap més paraula! 

PELICIA 

Perquè m' igualés à tu, perquè 'm fes com tu mateix! 
Qué 'n tinch de fer jo de nií? Jo no soch ningú: se nV 
ha despreciat, se m' ha envilit, se m' ha llensat als 
peus d'una mala dona, d'una miserable! (Plorant llar- 
gament.) Que ella sí que ha sigut de tothom; sino que 
aixó à ella la honra! À ella, la que tu respectas, perquè 
tu del nostre llit n' hi faràs un altar per ella! 

RAMOS 

No, aixó no! Y que saps tu del mon, ni com es, ni 
lo que bull pel pensament dels homes! Jo sempre t' he 
estimat à tu, desventuiada! Serà d' una altra mane- 
ra; pero sempre, sempre t' he volgut ben pura; y 
hauria donat tot lo que tinch perquè no haguessis sapi- 
gut may aqueixa misèria de la meva vida!... Ah, sí: 
perquè tu'eras part de mí mateix: aquí dintre, aquí 
dintre. (Per son pit.) Ho he entregat tot à una altra 
dona, sí, sí... meu os un sentiment molt íntim que no 
sé qu' es, ni com es, y qu' es lo calor de casa meva, y 

estava tancat en las parejs de casa nostra, 1 ahont, encara 
que sían morts los meus pares y germans, los hi tro- 
bava sempre, y jo *ls respirava al teu voltant, y tot alló 
era honrat y sant, com si Ms pares me besessin à mí y 
m' afalaguessin! (Mitj plorant rabiós.) Sino que tu 
no 'm comprens! Com m* ha de compendre una dona 
com tul Com m' ha de compendre! 

FELICI A 

Y ahont ho podia trobar jo à casa nostra tot aixó 
que 'm dius ara!? Ahont m' ho feyas veure tu si no hi 
eras!? Si m' estava jo sola, ab íret per tot, sentintme 
ridicola à mi mateixa; trobant en tos passants rialletas 
desvergonyidas y en la cara del servey la compas- 
sió humiliant!... 

RAMON 

Mes jo tornava cada dia ab remordiments nous quan 
m' acostava! Venia patint per tu, volent acabar aquella 
vida! 

FELICIA 

Tu? Sí tu no tornavas sol! Que havías de venir soll 
Si tu t* ajeyas ab ella al nostre llit, que hi duyas las se- 
vas abrassadas, ofegantme ab perfums d* aquella dona 
que eran matzinas per mi! Ah, fes lo que vulgas. Ja tot 
està acabat, tot, tot entre nosaltres! 

ramon, desesperat. 

Tu ho has volgut, tu, desgraciada; que 't perts y m' 
estàs perdent à mi, perquè jo ara si qu' estich perdut 
per tota la vida! 

felicia, plorant. 

Mira: à casa... teva, hi trobaràs una carta en que 't 
dich que à casa... vostra, perquè tu li duràs à aqueixa 
dona!... 

R AMOS 

Oh, may, may, primer morir! 

* 

FELICI A 

Llegéixla, llegéixla, y ja ho veuràs que al deixarte 
encare soch prou infame pera escríuret, jo, la despre- 
ciada, dihente que t' e>timo, que 'm voldria matar y 
no tinch forsas sino per venjarme! (Plorant deses- 
perada.) Sort per tu que quan ho llegeixis ja no 'n 
faràs cas, perquè t' estaràs ab aqueixa lladra! 

ramon, molt digne. 

Surt d* aquí, desseguida. Ni una paraula més, que 
tu no saps ahont te trobas! (Ella s* arronsa d' espat- 
llas.) Saps ah »nt es aquí? Saps qui t' ha conduhit 
aquí, desgraciada? Donchs aqueixa dona, que tot aixó 
es de la Pia Mundà. 

FELICI A 

De la Pia Mundà! Soch i casa d' aqueixa dona? Oh, 
quin fastich! 

(Va à fugir; en Ramon dubta en seguiria. La porta de 
la escala s' havia obert sense fer soroll feya un ins- 
tant, donant pas d Pia Mundà que de cop no es 
vista ni de Felicia ni d' en Ramon.) 



ESCENA IX 
PIA MUNDÀ, FELICIA y RAMON 

felicia., d la porta de la escena. 

Aqueixa dona! Aqueixa dona aquí! (Retrocedint.) 

8 

RAMOrf, OfèS. 

Què vols? Per que has vingut? 

pia mundà, ab gran emoció. 
M' he cansat d' esperarte y 't vinch à buscar. 

FELICIA 

(Oh, Deu meu!) 

ramon, ab ira reprimida. 
Surt d' aquí!... Fesme '1 favor!... 

PIA MUNDÀ 

M' has jurat que si la trobava* aquí... (Ell la vol 
Jer callar.) ab un amant vindrías per sempre. 

RAMON 

Que callis! 

FELICIA 

Ara ho veig, ara! (Va seguint tot molt ràpit) 

RAMON 

Tu has tramat tot aixó! 

PIA MUNDÀ 

Pero ella ha vingut. 

felicia, d Pia Mundà. 
Y vostè ab quin dret?... 

PIA MUNDÀ 

Pregúntili à n* en Ramon. 

ramon, d Pia Mundà. 
Que 't dich que surtis! 

PIA MUNDÀ 

Jo soch à casa meva. Y aquesta senyora m' ha vin- 
gut à tornar la visita. (Rihent rabiosa ) 

FELICIA 

Mentida! Mentida! 
(En Ramon fa callar d Feliç ta v tambà d Pia Mundà.) 

PIA Mt 1 ND A 

Sino que jo vaig anar per tu al teu de*pai_r, y ella 
s' ha dut companyia. 

ramon, amcnassador. 

Pia Mundà! 

FELICIA 

No, no la vuy veure! (Anant cap d la porta.) 

ramon, ab odi d Pia Mundà. 
Surt, surt, Felicia- 

pia mundà, d Fdicia. 
Vàgissen ab 1' amant. 

pelicia, encarantse ab Pia Mundà. 

Qui parla d' amants!? Vostè, que 'm roba al meu 
marit, que era meu, meu! (Plora rabiosa.) 

pia mundà, rihent fort. 

Al marit no se '1 plora: se 'l sap tenir ó se 'I pert. 
Vagi, vagi, que està en ridícol. 

ramon, d Felicia. 
Surt! Que surtis! (Desesperat.) 

felícia, retrocedint mes. 

Era meu en Ramónl M' ho va jurar al altar, devant 
de Deu! 

PIA MUNDÀ 

També m' ho ha jurat à mi: Deu es per tot! 

RAMON 

Anem! Anem! 

(Enduyentse d Felicia per un bras cap d la porta.) 

felicia, desesperada. 

Ah, sí! Anem! 

PIA MUNDÀ 

Tu no, Ramón! Tu no! 

RAMON 

Jo sí. Jo també ab ella. (Pia Mundà s 1 hi vol abras- 
sar.) Déixam! 

pia mundà, d Ramón suplicant. 
Tu 't quedas ab mí, qu' ets meu! 

felicia, no deixant sel pendre. 
Ramón! Ramón! 

ramon, d Pia Mundà. 

No, que ara conech qui els. Tot s' ha acabat entre 
nosaltres! 

i·ia mundà, privant lo pas d Ramón. 
Pietat! Per Deu, pietat! 

FELICIA 

Apartis! 

ramos, d Pia Mundà. 
Pas, pas te dich! (A Felicia.) Vina! 

(Volent fer sortir d Felicia.) 

PIA MUNDÀ 

Si.no 't deixa V ofegaré! (Rabiosa, boja.) La ma- 
taré! 

(En Ramón priva de que Pia Mundà 's llensi sobre Fe- 
licia.) 

FELICIA 

A mí? Matarme à mí? Si la morta es vostè! A mí M 
meu marit m' ha salvat y jo 'm redimiré! A vostè '1 

seu marit al matarse ell, tirà contra vostè. Jo he quedat 
viva; à vostè la van matar. Vostè es morta! Es morta! 

pia MUNDÀ, aferrada, retrocedint. 
Morta! Jo, morta! 

felicia, sortint. 
Anèm, Ramon! (5' hi ha agafat del bras.) 

ramos, sortint. 

Anem! 

fia mundà, ab crit de V ànima. 
Ramon, Ramon de la meva vida! 

ramos, desde la porta. 
May més! (Pia Mundà va d corre darrera d' ells.) 

felicia, girantse al sortir. 
Quedat, lladra! 

pia mundà, tornant enrera. 
Tot s 1 ha acabat! Tot s' ha acabat! (Topa ab la tau- 
la y al posar hi las mans assobre troba 7 revòlver.) 
Ah! (Acudint li la idea de matarse.) Que jo soch 
morta? Donchs morta! 

(Se dispara un tret de revòlver y cau morta d terra.) 

OBRAS DRAMÀTICAS DEL MATEIX AUTOR 



Pessetas. 

GALA PLACIDIA (2.* edició) tragèdia en tres actes. a 

JUDIT DE WELP tragèdia en tres actes 2 

LO FILL DEL REY * * » 2 

MAR Y CEL (4.* edició) tragèdia en tres actes . . 2 

REY Y MONJO tragèdia en tres actes 2 

LA BOJA » * » 2 

L' ÀNIMA MORTA * » * 2 

EN PÓLVORA drama * » 2 

JESÚS DE NAZARETH tragèdia en cinch actes. . . 2 

MARIA ROSA drama en tres actes 2 

LAS MONJAS DE S. AYMAN drama en quatre actes. 2 

LA FESTA DEL BLAT drama en tres actes. ... 2 

TERRA BAIXA drama en tres actes 2 

MOSSÈN JANOT > > > 2 

LA FARSA comèdia en tres actes 2 

LA FILLA DEL MAR drama en tres actes. ... 2 

ARRAN DE TERRA * » * .... 2 

LA SALA D' ESPERA comèdia en un acte. ... 1 

LA BALDIRONA » > » . . . 1 

MESTRE OLAGUER monólech o> 

MORT D'EN JAUME D'URGELL monólech. . . o'so 

Aquestas obras se venen à Barcelona en la Administració 
de La Renaixeusa, Xucla, 13, baixos y en las principals 
llibrerías. 

POESÍAS D'ANGEL GUIMERÀ 

AB UN PRÓLECH DE ♦ 

JOSEPH YX ART 

y profusió de dibuixos en varietat de tintas 

PER 

J. LL. PELLICER Y A. FABRÉS 



Punts de venda: Administració de Joan Almirall, Prin- 
cesa, 16, y en las principals llibrerías. 

